বিসৰ্জন (ৰূপাংকৰ চৌধুৰী) - সাহিত্য ডট অৰ্গ\nযোৱা ৰাতি শৰীৰৰটোক অলপ বেছি অত্যাচাৰ কৰা হ’ল। এই নয়নৰ কাৰণে! দ্বিতীয় দৰ্শনী চালোঁ হেঙুল থিয়েটাৰ। বহুত দেৰিকৈ আৰম্ভ হ’ল। হাতত বহুত সময়। কেনেকৈ পাৰ কৰো সময়বোৰ? নয়নে বুদ্ধি দিলে। অলপ ‘সিবিধ’ হৈ যাওঁক। পাম ক’ত? পূজাৰ বতৰ। প্ৰায়বোৰ পাণ-দোকানত ৰাখে যোগাৰ। ‘সিবিধ’ পোৱা দোকান পালোঁ। এতিয়া কিনো কেনেকৈ? প্ৰায়বোৰ দোকানীয়ে চিনি পায় আমাক। কেনেবাকৈ কথা গৈ ঘৰ পালে মহাভাৰত এখন হ’ব। আৰু পূজাত ইমান ভিৰ মানুহৰ। সেই ভিৰত যদি আমাৰ ঘৰৰ কাষৰে কোনোবাই দেখা পায় ‘সিবিধ’ লৈ থাকোতে? শেষত যেনিবা আমাৰ লগৰে মহন্তক সৈমান কৰালোঁ। সি লৈ আহিল। চাকৰিয়ালৰ পছন্দৰ নীলা (অফিচাৰ্চ চইচ ব্লু) লৈ আহিল। সি বেলেগ ঠাইৰ। ইয়াত তাক কোনেও চিনি নাপায়।\nআমি চাৰিওজন বহুত দিনৰ মূৰত লগ হৈছোঁ। বাল্যকালৰ বন্ধু। সকলোৱে নিজ নিজ কৰ্মস্থলীত ব্যস্ত। পূজা আৰু বিহুতে লগ হোৱা যায়। কিমান যে কথা! সৰুকালত লুকাই-চুৰকৈ কৰা দুষ্টামিৰ পৰা আজিৰ সমাজ-ব্যৱস্থালৈকে একো বাদ পৰি যোৱা নাই। সকলোৰে বেলেগ বেলেগ মত। মৃদু-কাজিয়া কেতিয়াবা। মুঠতে এক মজাৰ পৰিৱেশ। আমি বাইকেৰে অলপ আঁতৰলৈ গৈ নদীৰ পাৰৰ এক নিৰ্জন ঠাইত ৰ’লোঁ। বটলত মিহলাই ‘ফুৰ্তি-পানী’ৰ আমেজ ল’লোঁ। ৰিমজিম। অলপ বেছি হৈ গ’ল। সেয়ে আজি পুৱাই উঠাত কষ্ট পাইছোঁ। কষ্ট দিয়া হ’ল শৰীৰটোক পছন্দৰ নীলাবোৰেৰে!\nকিন্তু উঠিব লাগিবই। দুৰ্গা পূজা চলি আছে। আজি দশমী। দিনজোৰা ব্যস্ততাপূৰ্ণ কাৰ্য্যসূচী। সৰুৰে পৰা দুৰ্গাপূজাৰ এক গাম্ভীৰ্যপূৰ্ণ পৰিৱেশত ডাঙৰ হৈছোঁ। এক বিশেষ টান আছে পূজা বুলি ক’লে। বিশেষকৈ দুৰ্গাপূজাৰ প্ৰতি। আজি তাতে দশমী। আবেলি বিসৰ্জন। কি এক পৰিৱেশ! মোৰ বাবে আকৌ বিশেষ ভাৱে বিশেষ দিন।\nপূৱালী আহিব। মানে আহিম বুলি কৈছে আজি! কালি গুৱাহাটী বিমান বন্দৰত নামিয়েই ফোন কৰিছিল। মোৰ মন আকাশত ৰামধেনু হৈ অহা পূৱালী! বিৰহেৰে ভৰা মোৰ নিষ্ঠুৰ প্ৰেমৰ অতীতত হেঁপাহৰ ঘৰ সজা পূৱালী! দুখৰ দিনবোৰত আশাৰ ৰ’দালি হৈ নামি অহা পূ্ৱালী! দিল্লীৰ ‘দেলহী হাট’ত অসমৰ ষ্ট’লত মাছৰ টেঙা খাবলৈ যাওঁতে লগ পোৱা পূৱালী! দীঘল চুলি খিনি মেলি ‘মিকি-মাউছ’ৰ ছবি অঁকা থকা বগা টি-ছাৰ্ট ৰ লগত নীলা জিনছ পিন্ধি অহা পূৱালী! খিলখিল হাঁহিৰে ভুৱন-ভুলোৱা চাৱনিৰ সেই পূৱালী। মোৰ আগনিশাৰ ‘হেং’-অভাৰ’ নিমিষতে নাইকিয়া কৰি দিয়া অপৰূপা পূৱালী! গুৱাহাটী বিশ্ববিদ্যালয়ৰ পৰা ‘জন-সংযোগ আৰু সাংবাদিকতা’ত স্নাতকোত্তৰ ডিগ্ৰী লৈ দিল্লীত এখন দৈনিক বাতৰি কাকতত কাম কৰি থকা পূৱালী। মাজুলীৰ জীয়ৰী পূৱালী!\nসেই যে দেখিলোঁ ‘দেলহী হাট’ত! তেতিয়াই চিনাকী হ’লো। নিজৰ লাজ-মান কাটি কৰি। প্ৰথম অৱস্থাত মোক বজৰুৱা ল’ৰা বুলি ভাবিছিল। তেনেকৈ অচিনাকী এজনীৰ লগত কেৱল দেখাত ধুনীয়া হোৱা বাবে মই চিনাকী হ’বলৈ যোৱা বাবে। নাভাবিবনো কিয়? মুখৰ পৰা ‘ৰাতিৰ বদমাচি’ৰ ভেকেটা গোন্ধটো চিধাই তাইৰ নাকত লাগিছিল। বন্ধুত্ব গাঢ় হোৱাত তাই নিজ মুখে স্বীকাৰ কৰিছিল। কৈ কৈ হাঁহিছিল তাই। আৰু হাঁহি হাঁহিয়েই মোক আৰু দুৰ্বল কৰি পেলাইছিল। দিনক দিনে বন্ধুত্ব আৰু বেছি গাঢ় হৈ গৈছিল। মোৰ ভিতৰত এক বিশেষ স্থান অধিকাৰ কৰি পেলাইছিল তাই।\nআমি ল’ৰাবোৰে আগ-গুৰি বাচ-বিচাৰ নকৰাকৈ দুৰ্বল হৈ যাও কিয়? কোনোবা ছোৱালীয়ে অলপ বেছিকৈ বন্ধুত্বৰ এনজৰীত বান্ধ খালে এই প্ৰেম-প্ৰেম ভাৱবোৰে আমনি কৰে কিয় বাৰু আমাক?\nআৰু এই ছোৱালীবোৰে? ইমান অজলা কিয়? আমাৰ দুৰ্বলতাবোৰ সিহঁতে বুজি নাপায় নে জানিও নজনাৰ ভাও ধৰি থাকে? ইমান সহজে কেনেকৈ কৈ দিয়ে- ‘অহ ৰূপ! তুমি ইমান খেয়াল ৰাখা মোৰ! ইমান মৰম নকৰিবা। দিগদাৰ হৈ যাব মোৰ! মই কালি আনৰ হৈ গুছি গ’লে তাত যদি তোমাক বিচাৰি নাপাওঁ?’\nআৰে? ইমান মৰম কৰা বুলি প্ৰশংসাও কৰিব আৰু বেলেগৰ লগত বিয়া হৈ গুছি যাম বুলি কৈ আমাৰ সকলো আশাত পানী ঢালি দিব? কিযে হ’ব!\nতথাপি আশা এৰা নাছিলোঁ। পূৱালীৰ লগত সকলো কথাই আলোচনা কৰিছিলোঁ। কেতিয়াবা ‘ইণ্ডিয়া গে’ট’ত। কেতিয়াবা ‘ৰাজীৱ চ’ক’ৰ মেট্ৰ’ ষ্টেচনৰ চিৰিত বহি। কেতিয়াবা আকৌ ‘লোধী গাৰ্ডেন’ত। কেতিয়াবা ‘লোটাছ টেম্পল’ৰ পুখুৰীত ভৰি ৰাখি। ব্যক্তিগত কথা, পৰিয়ালৰ কথা, পঢ়াশুনাৰ কথা, অফিচৰ কথা, তাই কাম কৰা পেপাৰ খনৰ কথা, তাইৰ অফিছৰ কিছুমান পুৰুষ সহকৰ্মীৰ লোলুপ দৃষ্টিৰ কথা। মোৰ প্ৰাক্তন প্ৰেয়সীয়ে মোৰ জীৱনত কৰি থৈ যোৱা সেই পাহৰিব নোৱাৰা অতীতৰ কথা। মোৰ বাবাৰ, মানে দেউতাৰ ফুটবল প্ৰেমৰ কথা। সকলোবোৰ। ঠিক এনেবোৰ আলোচনাৰ মাজতে এটা সিদ্ধান্ত হ’ল। তাই এইবাৰ পূজা চাবলৈ আহিব আমাৰ ঘৰলৈ। থিয়েটাৰ চাব। জিলেপী খাব। পূজাৰ-মণ্ডপত সেৱা কৰিব। আৰু মা দুৰ্গাৰ বিসৰ্জন চাব। মোৰ মনৰ ভিতৰত আমনি কৰি থকা সেই কেইটা মিঠা-মিঠা শব্দ- ‘পূৱালী, মই তোমাক ভালপাই পেলাইছোঁ’, এইবাৰ তাইক পূজাতে ক’ম। আৰু মা দুৰ্গাৰ আশীষ ল’ম আমাৰ সুন্দৰ যুগ্ম জীৱনৰ বাবে। মোৰ মনত বিশ্বাস আহি গৈছে যে তাই মোৰ মন নাভাঙিব।\nপুৱাৰ পৰা পূজাত লাগি আছোঁ। ঘৰতে অনুষ্টুপীয়াকৈ সকলোৱে মিলি কৰা দুৰ্গা পূজা। অতীজৰে পৰা চলি অহা পৰম্পৰা। পৰিয়ালৰ সকলোৰে অতি হেঁপাহৰ পূজা। পূৱালী অহাৰ আৰু এক উদেশ্য আছে। তাই আমাৰ ইয়াৰ এই পূজাক লৈ এক বিশেষ প্ৰবন্ধ লিখিব। মই ইতিমধ্যে তাইৰ কামত আহিব পৰাকৈ কিছু সংখ্যক ফটো উঠাইছোঁ। পূজা মণ্ডপৰ। থিয়েটাৰ আৰু পূজাৰ জন-সমুদ্ৰৰ। বহুত ফটো। মই মনতে পাঙি আছোঁ। মা আৰু ঘৰৰ সকলোৰে লগত চিনাকী কৰাই দিম তেওঁলোকৰ ‘ভাবী-বোৱাৰী’ৰ লগত। ঘৰত আলহী বহুত। পূৱালীৰ থকাৰ সুবিধা হোৱাকৈ টাউনৰ হোটেলত ৰূম ‘বুক’ কৰি থৈছোঁ আগতীয়াকৈ। প্ৰথম দৰ্শনীৰ টিকটটো কাটি থৈছোঁ ‘বিশেষ শ্ৰেণী’ৰ। ৰাতি থিয়েটাৰ চোৱা হ’লে, তাইক মোৰ দুচকীয়াখনৰে থৈ আহিম। আৰু তেতিয়াই বা সুবিধা পালে আগতেই ক’ম তাইক- ‘পূৱালী…… পেলাইছোঁ!’\nতাই কালি আহি গুৱাহাটীত সম্পৰ্কীয় বায়েকৰ ঘৰত থাকিব বুলি কৈছে। গুৱাহাটীৰ পূজা চাব। আজি দুপৰীয়া আহি পাব। ঘৰত মিহিকৈ কৈ থৈছোঁ লগৰ এজনী আহি আছে বুলি। আমি ডেকাখিনি মিলি আলোচনা কৰি আছোঁ। মা দুৰ্গাৰ প্ৰতিমাখন কেনেকৈ নিম বিসৰ্জনৰ বাবে। এনেতে মোৰ মবাইলত বাৰ্তা আহিল- ‘আমি আহি আছোঁ। দুই ঘন্টাৰ ভিতৰত পাম তোমালোকৰ তাত।’- পূৱালীয়ে দিছে। আমি? আৰু কোন আহিব? তাইতো অকলে অহাৰ কথা আছিল? নে গুৱাহাটীৰ বায়েক জনী আহিব? মই লগে-লগে ফোন কৰিলোঁ। থকা ঠাইৰ কথা আছে! থিয়েটাৰৰ টিকটৰ কথা আছে! মই সুধিলোঁ- ‘আৰু কোন আহিব তোমাৰ লগত?’ পূৱালীয়ে হাঁহিলে। সেই ভুৱন ভুলোৱা হাঁহিটো! তাই ক’লে- ‘নিজৰে মানুহ আহিব দিয়া।’ মইও বেছি সুধি নাথাকিলোঁ। বায়েকজনীয়ে আহিব নিশ্চয়।\nমই পূজাৰ খোলাতে। দেৱী বিসৰ্জনৰ বাবে নিবলৈ সাজু। মই মাক কলোঁ, পূৱালীৰ লগত আৰু এজনী আহিব বুলি। সেইমতে আহাৰ সাজু ৰাখিবলৈ কলোঁ। পূৱালীয়ে মই নাথাকিলেও আমাৰ ঘৰ উলিওৱাত দিগদাৰি নাপায়। মই আহি পোৱাত দেৰি হ’লেও সিহঁতে যাতে অসুবিধা নাপাই, মাক খেয়াল ৰাখিবলৈ কলোঁ। গালে-মুখে সেন্দুৰ সানি দেৱীৰ প্ৰতিমা গাড়ীত উঠাই লৈ গ’লোঁ। চৌদিশে হৰ্ষ আৰু উছাহ। দেৱীৰ নামত ধ্বনি দি গৈ আছোঁ।\nনদীৰ ঘাটত দেৱীক সেৱা কৰি বিদায় দিবলে সাজু। এনেতে মাৰ ফোন আহিল-‘বাবা, পূৱালীহঁত আহি পালেহি। তুমি আগতে কিয় কোৱা নাই যে তাইৰ লগত তাইৰ ‘ভাবী পতি’ আহি আছে?’\nমই থৰ লাগি ৰ’লোঁ। হায় ৰে মোৰ ফুটা কপাল! আকৌ এবাৰ? মনৰ সকলো আনন্দ পানী হৈ গ’ল। মোৰ সকলো প্ৰেম-ভাৱ মা দুৰ্গাৰ প্ৰতিমাৰ লগতে বিসৰ্জন দিলোঁ। সন্ধিয়া ঘৰলৈ উভতি নাহিলোঁ। ফোন বন্ধ কৰি থলোঁ। তাৰ আগতে মাক বাৰ্তা দিলোঁ যে মোৰ জীনচৰ পকেটত থিয়েটাৰৰ টিকট দুটা আছে। পূৱালী আৰু তাইৰ ‘ভাবী পতি’ক দি দিয়ে যেন।\nনয়ন আছিল লগতে। আজি কৰো বুলিয়ে অত্যাচাৰ কৰিলোঁ। দেহাটোৰ ওপৰত। নিৰ্জন নদীৰ পাৰত। বহু দেৰি লৈ। বেহুচ নোহোৱালৈকে। আমি যে ল’ৰাবোৰ! বেছি আবেগিক! লগাতকৈ অলপ বেছি! মনত গুপুতে বাহ লোৱা ভাৱবোৰ বিসৰ্জন দিয়া বৰ কষ্টকৰ।\n← "ৰং" বিজ্ঞান (২য় আৰু ৩য় খণ্ড) (-উদ্দীপ তালুকদাৰ)\nবেনাৰ (অমিতাভ মহন্ত) →


#আবিৰ খণ্ড (৩৫) – আবিৰ\n#আবিৰ খণ্ড (৩৫)\nFebruary 19, 2021 Indranee Sharma\nl am there for you, always.\nসদায় দুখোজ পিছুৱাই যোৱা মই আজি একে ঠাইতে ৰৈ আছোঁ।ঠাইখিনি শূণ্য।শাৰী শাৰী কৈ জকমকাই ফুলি থকা বুগেনভিলিয়া আৰু জোনাকে ছটিয়াই দিয়া সোণালী সোণালী এমুঠি পোহৰ।অনিৰুদ্ধৰ চকুত এনেকৈয়ে খেলি থাকে জোনাক, পোহৰ পোহৰ সপোন।মই বিচাৰি পাওঁ এটোপোলা উশাহ, মোক জীয়াই ৰাখিব পৰাকৈ।বাওঁহাতখন তুলি চুই চালো মোৰ গালত থকা তেওঁৰ সোঁহাতখন।\nমোৰ সন্মুখত ৰৈ থকা মানুহজন সঁচা নে?\nইমান ভাললগা একেলগে বিচাৰি পোৱাটো সম্ভৱ নে?\nমোৰ আৰু অলপ কাষ চাপি আহিল অনিৰুদ্ধ।\nকলিজাৰ কম্পনত ভালপোৱাৰ ৰুণজুন শব্দ..\nচকুকেইটা জপাই দিলোঁ,মেলি দিলেই যেন সপোন এটা ভাঙি থাকিব।\nকপালৰ আগত পৰি থকা চুলিকেইডাল আঁতৰাই দিলে তেওঁ।\nডিঙিটো যেন কিহবাই সোপা মাৰি ধৰিছে, কথাবোৰ বাহিৰলৈ ওলোৱা নাই, আৰু বেছি ভিতৰলৈহে সুমাই গৈ আছে।মোক সামৰি ল’বলৈ মই নিজেও পৰা নাই এতিয়া।\nখেলিমেলি অনুভৱৰ মাজত দিশহাৰা হৈ উপঙি ফুৰা অস্থিৰ মনটোক বুটলি আনিব খোজোঁতেই…\nঅলপ হাউলি অনিৰুদ্ধই কৈ উঠিল\n:Mystery girl, now go from here or just hold me before I fall for you again..\nলাজ কৰিব মই নাজানো, কিন্তু চকু মেলি সন্মুখত হাঁহি থকা অনিৰুদ্ধক দেখি গালখন পুৰিছে।আৰু কিবা কোৱাৰ আগতেই উভতিলো, তেওঁ ৰৈয়ে আছে..\n:Will call you..\nপিছলৈ ঘূৰি নোচোৱাকৈ খোজ ল’লোঁ ৰূমলৈ।\nহিবা নথকা ৰূমটোত অকলে থাকিবলৈ কিবা এটা ভাল লগা নাই আজি।আমাৰ ৰূমটোত এখন খালি বিছনা এনেয়েও আছে।আচলতে ৰূমটো তিনিজনী ছোৱালী থাকিব পৰা।কিন্তু আগৰপৰাই থকা ছোৱালীজনী বিয়া হৈছে নতুনকৈ।সেইবাবে এতিয়াও অহা নাই।মই অহাৰ আগতেই গুচি গৈছিল।হিবাই কোৱামতে তাইও এদিন নে দুদিন হে লগ পাইছে।\nএতিয়া সেইখন বিচনাত আমাৰ গোটেই বেগবোৰ থোৱা থাকে।হিবাৰ ফালৰ ৱাল খনত ঢেৰ ফটো।তাতে মাক আৰু ভায়েকৰ সৈতে তাইৰ এখন ফটো আছে।দেখি মনটো বেয়া লাগি গ’ল।ভায়েকটোক তাই খুব মৰম কৰে।সৰুতেই দেউতাকে এৰি থৈ গৈছিল সিহঁতক।দেউতাকৰ আন এখন সংসাৰ আছে এতিয়া।হিবাৰ মাহীমাক আছে, মাহীমাকৰ সন্তান আছে।কৈছিল এদিন সকলোবোৰ তাই।তাই মাক আৰু ভায়েকৰ বাবেই হাঁহি থাকে সদায়।মনত ক্ষোভ আছে,কিন্তু কাৰো আগতেই নেদেখুৱাই।অকলেই সামৰি ৰাখে সকলো।মোকো কয় তাই, হাঁহি থাকিবলৈ।\nমই নোৱাৰোঁ, মই নাজানো।\nহাঁহিবোৰ কেতিয়াবাই হেৰুৱাই পেলালো।\nগৰুটোত মূৰ থৈ বিচাৰি চাইছোঁ আকৌ এবাৰ, কিজানিবা ঠিক কোনখিনিত মই একেবাৰেই নিজক হেৰুৱাই পেলাইছিলোঁ সেইয়া বিচাৰি পাওঁ।\nসিদ্ধাৰ্থৰ হাতত অপদস্থ হৈ মই আৰু এটা দিনো প্ৰদীপ খুড়াৰ ঘৰত থকা নাছিলোঁ।পিছদিনাই বস্তু সামৰি ওলাই আহিছিলোঁ।ক’লৈ যাম এবাৰো ভবা নাছিলো, কিন্তু ওলাই আহিছিলো।\nকলকাতাৰ মুকুন্দপুৰৰ গলিয়ে গলিয়ে থাকিবলৈ ঠাই বিচাৰি ঘূৰি ফুৰিছিলোঁ।কোনো এটা পিজিত খালি ছিট নাছিল।\nককালৈ ফোন কৰি পাগলৰ নিচিনাকৈ কান্দিছিলোঁ।আৰু আবেলিৰ ফ্লাইট লৈ দেউতা আৰু ককা আহিছিল।মা কিন্তু নাহিল।মই তেওঁক ঘিণ কৰিবলৈ আৰম্ভ কৰিছিলোঁ সেইদিনাৰ পৰা।বেয়া পোৱাবোৰ ঠিক সেইদিনাই ঘৃণালৈ ৰূপান্তৰিত হৈছিল।দেউতাই আকৌ ঘৰলৈ ঘূৰাই আনিব খুজিছিল।কিন্তু মই নাযাওঁ বুলি সিদ্ধান্ত লৈছিলোঁ।কোনোদিনেই মাৰ ওচৰলৈ যাবলৈ মোৰ মন নাছিল।\nপ্ৰায় এসপ্তাহ মই ককাৰ সৈতে হোটেলৰ ৰূমতে থাকিছিলো।দেউতাই কলেজৰ ওচৰৰ বেলেগ এটা প্ৰাইভেট হোষ্টেল ঠিক কৰি দিছিল।আৰম্ভ কৰিছিলোঁ নতুন জীৱন।\nকলেজৰ চাৰিটা বছৰৰ প্ৰথম তিনিটা বছৰ সেইটো হোষ্টেল ৰূমতেই পাৰ কৰিছিলো।বন্ধু সিমান নাছিল মোৰ।কাৰণ মানসিক ভাৱে মই তেতিয়া লাহে লাহে আৰু বেছি নিসংগ হৈ পৰিছিলোঁ।মই বেয়া পাইছিলো সকলোকে, নিজকো।হোষ্টেলৰ চাৰিজনীয়া কোঠাটোৰ বাকী তিনিজনী ছোৱালীৰ মাজত বন্ধুত্ব আছিল, কিন্তু মোৰ লগত কোনেও ভাল কৈ কথা পতা নাছিল।মই অকলেই থাকিছিলোঁ, খাইছিলোঁ, ফুৰিছিলোঁ।ক্লাছতো মাত্ৰ দুই তিনিজন বন্ধু বান্ধৱী আছিল, তাৰে মাজত আছিল কলিকতাৰে ছোৱালী স্নেহা।প্ৰথম প্ৰথম কলেজলৈ আহোঁতে বন্ধু হোৱা সকলোৱেই দুই তিনিমাহৰ পাছতে মোৰ পৰা আঁতৰি গৈছিল।কাৰণ মই সিহঁতৰ কাৰণে ‘কামোৰ’ আছিলোঁ।\nআৰু মই সকলোকে সিদ্ধাৰ্থ আৰু বিকাশৰ দৰেই চৰিত্ৰৰ বুলি ভাবিছিলোঁ।সিহঁতে মোক যিমানেই নিজৰ পৰা বেলেগকৈ ৰাখিছিল, মই সিমানেই নিজৰ সংগ উপভোগ কৰিবলৈ শিকিছিলো।\nযিটো মই আজিও কৰোঁ।সেইবাবেই চাগে কোনোবাই এতিয়া মোৰ লগত কথা পাতিলে বা ভাল মাত এষাৰ মাতিলে মোৰ বিশ্বাস কৰিবলৈকো টান হয়।\nকথাবোৰ ভাবি থাকিলে শেষ নহয়, মইহে শেষ হৈ যাম যেন লাগে।\nফোনটো বাজি আছে, অনিৰুদ্ধৰ ফোন।\n:অকলে বেয়া লাগিছে?\n:হিবাক মিছ কৰিছোঁ।\n:I want to see you..\nঅনিৰুদ্ধই ফোনটো কাটি ভিডিঅ’ কল কৰিছে।নুমাই থোৱা লাইটটো অন কৰিলোঁ।গাৰুটো পোনাই বিচনাত আউজি বহিলো।\nবগা টি চাৰ্ট পিন্ধি বিচনাত পৰি পৰি মোৰ লগত কথা পাতি থকা মানুহজন কিবা এটা মৰম লাগিবলৈ লৈছে আজিকালি।\nভাল লাগিবলৈ লৈছে।\n:You look tired.শুই যাওক আপুনি।কাইলৈ অফিচত কথা পাতিম।\n:যি মন যায়, মই জানো তোমাৰ ক’বলগীয়া বহুত আছে।\n:আছে,কিন্তু নকওঁ।You will judge me.\n:I never judge people, no matter what. You still dont trust me?\n:I trust you, but not this society.\nআকৌ দুয়ো মনে মনে …\n:অনন্যা,সৱ কথা ইমান বেছি complicate নকৰিবা।জীৱনটো আজি আছে, কাইলৈ নাথাকিবও পাৰে।মই নাথাকিবও পাৰোঁ।হেৰাই যোৱাৰ পিছত বিচাৰি ফুৰি লাভ আছে জানো?মই তোমাক ভাল পাওঁ, তোমাৰ লগত কথা পাতি, তোমাৰ সৈতে সময় পাৰ কৰি ভাল পাওঁ। তাতকৈ বেছি মই ভবা নাই।তুমিও নাভাবিবা।Let’s keep everything simple.\n:ময়েই সৱ ভাল পাওঁ, তুমি নোপোৱা?\nঅনিৰুদ্ধই বুকুত লাহেকৈ হাতেৰে খুন্দিয়াই হাঁহি দেখুৱালে, বহুদিনৰ মূৰত মোৰ মুখতো হাঁহি এটা ফুটি উঠিল\nPrevious Post #আবিৰ খণ্ড(৩৪)\nNext Post #আবিৰ খণ্ড(৩৬)\n6 thoughts on “#আবিৰ খণ্ড (৩৫)”\nJdi story tu complete nohoi khekhot mojja lagibo…❣\nUff… I can’t wait for the next episode 😍❤❤\nUff… Can’t wait for the next episode 😍❤❤\nI also need people without judgement around me🙂…I often think of\nit…Why do everybody just judge us by our look or behaviour??…Why can’t\nthey go through our heart even if just for once ??😐


বন্ধন বেংকলৈ বিপদ সংকেত!! আৰু শাখা নুখুলিবলৈ ৰিজাৰ্ভ বেংকৰ নিৰ্দেশ\nবন্ধ হ’ব নেকি বন্ধন বেংক? আৰু শাখা নুখুলিবলৈ ৰিজাৰ্ভ বেংকৰ নিৰ্দেশ\nগুৱাহাটী , September 28, 2018 7:53 pm\nবন্ধ হ’ব পাৰে নেকি অসমত শতাধিক শাখা থকা আৰু নিম্ন আয়ৰ নাগৰিকৰ মাজত সোনকালেই ঠাই উলিয়াই লোৱা বন্ধন বেংক? এই প্ৰশ্নৰ অৱতাৰণা হৈছে আজি ৰিজাৰ্ভ বেংকে দিয়া এটা নিৰ্দেশনাৰ পৃ্ষ্ঠভূমিত। আজি এটা কাঢ়া নিৰ্দেশত বন্ধন বেংকক ৰিজাৰ্ভ বেংকৰ আগতীয়া অনুমতি অবিহনে নতুন শাখা নুখুলিবলৈ কোৱা হৈছে। লগতে মুখ্য কাৰ্য্যবাহীৰ দৰমহা এতিয়া থকা অৱস্থাতে ৰাখিবলৈ কোৱা হৈছে।\nৰিজাৰ্ভ বেংকৰ এই নিৰ্দেশটোত বন্ধন বেংকটোৱে অংশীদাৰিত্বৰ নিয়ম (shareholding rules) মানি চলাত ব্যৰ্থ হোৱা বুলি কোৱা হৈছে।\nউল্লেখযোগ্য যে কলকাতাত মুখ্য কাৰ্য্যালয় থকা বন্ধন বেংকৰ অসমত ব্যৱসায় শেহতীয়া দুবছৰত যথেষ্ট সম্প্ৰসাৰিত হৈছে। বিশেষকৈ প্ৰায়বোৰ গাৱঁতে মহিলাসকলে সৰু সৰু গোট গঠন কৰি এই বেংকৰ পৰা ধন সুতলৈ লোৱাৰ লগতে ইয়াত জমাও থয়। যদিও বেংকটোৰ শাখা কম, এজেণ্টৰ জৰিয়তে চলোৱা বেংকৰ এই ব্যৱসায়ৰ পৰিসৰ অতি বিস্তৃত হৈ আছে।\nবেংকটোৰ ৱেবছাইটত থকা মতে, ৮৪০টা শাখা আছে। আজিৰ ৰিজাৰ্ভ বেংকৰ নিৰ্দেশটোৰ মতে, বেংকটোৱে Non Operative Financial Holding Company (NOFHC)ত ইয়াৰ অংশ ৪০ শতাংশলৈ হ্ৰাস কৰাত ব্যৰ্থ হৈছে, যিটো অনুজ্ঞাপত্ৰ লাভৰ এটা চৰ্ত আছিল।\nমন কৰিব লগীয়া যে বন্ধন বেংকে সহজে টকা ঋণ দি পিছত ডকাহকা দি তাৰ সুত আদায় কৰা বুলি বিভিন্ন সময়ত অভিযোগ উঠি আহিছে। আনকি বন্ধন বেংকৰ নিয়মীয়া কিস্তি সময়ত দিব নোৱৰা বাবে মাৰপিট কৰাৰো অভিযোগ উঠি আহিছে।


দীপিকা পাডুকন - অসমীয়া ৱিকিপিডিয়া\n২০১৮চনৰ কাঁন চলচ্চিত্ৰ উৎসৱত দীপিকা পাডুকন\n৫ জানুৱাৰী, ১৯৮৬ (৩৬ বছৰ)\n২০০৫ – বৰ্তমানলৈ\nৰণবীৰ সিং (বি. ২০১৮)\nফিল্মফেয়াৰ বঁটা (শ্ৰেষ্ঠ অভিনেত্ৰী)\nদীপিকা পাডুকন বা দীপিকা পাডুকনি (ইংৰাজী: Deepika Padukone; জন্ম: ৫ জানুৱাৰী, ১৯৮৬) হ'ল এগৰাকী ভাৰতীয় অভিনেত্ৰী আৰু প্ৰযোজক, যি হিন্দী চিনেমাত কাম কৰে। তেওঁ ভাৰতৰ এগৰাকী অন্যতম সৰ্বোচ্চ পাৰিশ্ৰমিক প্ৰাপ্ত অভিনেত্ৰী। শ্ৰেষ্ঠ অভিনেত্ৰী শিতানত তেওঁ তিনিটাকৈ ফিল্মফেয়াৰ বঁটা লাভ কৰিছে। এই দেশৰ সৰ্বাধিক জনপ্ৰিয় ব্যক্তিৰ তালিকাত তেওঁ স্থান লাভ কৰিছে। ২০১৮ চনত টাইম মেগাজিনে তেওঁক বিশ্বৰ ১০০জন প্ৰভাৱশালী ব্যক্তিৰ তালিকাত স্থান দিছিল।\nদীপিকা প্ৰখ্যাত বেডমিণ্টন খেলুৱৈ প্ৰকাশ পাডুকনৰ জী, কোপেনহেগেনত তেওঁ জন্ম হৈছিল আৰু বাংগালোৰত তেওঁ ডাঙৰ-দীঘল হৈছিল। কৈশোৰতে তেওঁ ৰাষ্ট্ৰীয় স্তৰৰ বেডমিণ্টন খেলুৱৈ আছিল, কিন্তু ফেশ্বন মডেল হোৱাৰ ইচ্ছাৰে তেওঁ খেল এৰি ৰেম্পত খোজ পেলায়। সোনকালেই তেওঁ সফলতাৰ মুখ দেখে আৰু মডেলিঙৰ সমান্তৰালকৈ চলচ্চিত্ৰত কাম কৰাৰ প্ৰস্তাৱ পায়। ২০০৬চনত তেওঁ প্ৰথমখন চিনেমাত কাম কৰে। এইখন আছিল এখন কানাড়া ছবি য'ত তেওঁ মুখ্য চৰিত্ৰত অভিনয় কৰিছিল। ২০০৭চনত শ্বাহৰুখ খানৰ সৈতে তেওঁ ঔম শান্তি ঔম নামেৰে এখন হিন্দী ছবিত কাম কৰে। এই চিনেমাত কৰা অভিনয়ৰ বাবে তেওঁ শ্ৰেষ্ঠ নৱাগত অভিনেত্ৰীৰ শিতানত ফিল্মফেয়াৰ বঁটা লাভ কৰে। ২০০৯চনত লভ আজ কাল চিনেমাত কৰা অভিনয়ৰ বাবে দীপিকাই প্ৰশংসা লাভ কৰে।\n২০১২চনত ৰোমাণ্টিক কমেডি ককটেইলে তেওঁৰ কেৰিয়াৰত এক গুৰুত্বপূৰ্ণ প্ৰভাৱ পেলায় আৰু য়েহ জৱানী হ্যে দিৱানী, চেন্নাই এক্সপ্ৰেছ (২০১৩), হেপ্পী নিউ ইয়েৰ (২০১৪) আদি ৰোমাণ্টিক কমেডি ছবিত তেওঁ কৰা কাম প্ৰশংসিত হয়। বলিউদৰ নামকৰা প্ৰযোজক তথা পৰিচালক সঞ্জয় লীলা বাঞ্চালিৰ পিৰিয়দ ড্ৰামা বাজীৰাও মস্তানি (২০১৫) আৰু পদ্মাৱত (২০১৮)ৰ মুখ্য চৰিত্ৰত অভিনয় কৰি তেওঁ শ্ৰেষ্ঠ অভিনেত্ৰীৰ ফিল্মফেয়াৰ বঁটা লাভ কৰে। ইয়াৰ মাজতে ২০১৭চনত তেওঁ হলিউদৰ একচন ছবি 'এক্স এক্স এক্স: ৰিটাৰ্ণ অৱ জেণ্ডাৰ কেজ ছবিত ভিন ডিজেলৰ সৈতে অভিনয় কৰে। পাডুকনে পিকু (২০১৫) ছবিত কৰা এগৰাকী স্বাভিমানী আৰ্কিটেক আৰু সঞ্জয় লীলা বাঞ্চালিৰ গৌলিঅ' কে ৰাসলীলা ৰামলীলা (২০১৩) ছবিত জুলিয়েটৰ ওপৰত আধাৰিত এটি চৰিত্ৰত কৰা অভিনয়ৰ ববে সমালোচকৰ প্ৰশংসা লাভ কৰে। ২০১৮চনত তেওঁ নিজৰ প্ৰযোজনা কা প্ৰডাকচন আৰম্ভ কৰে আৰু এই প্ৰডাকচনৰ বেনাৰত চপ্পক নিৰ্মাণ কৰে। চপ্পক এচিড আক্ৰমণৰ পাছতো বাচি থকা এগৰাকী গাভৰুৰ কাহিনী, ইয়াত দীপিকাই মুখ্য চৰিত্ৰত অভিনয় কৰিছে।\nপাডুকন মুম্বাই একাডেমী অৱ মুভিং ইমেজৰ অংশীদাৰ আৰু লিভ লভ লাফ ফাউণ্ডেচনৰ প্ৰতিষ্ঠাতা। লিভ লভ লাফ ফাউণ্ডেচনে ভাৰতত মানসিক স্বাস্থ্যৰ ওপৰত সচেতনতা বৃদ্ধিৰ বাবে কাম কৰি আছে। দীপিকাই নাৰীবাদ আৰু নিৰাশা আদি বিষয়ত সততে মাত মাতে, মঞ্চ অনুষ্ঠানত ভাগ লয়, কাকতৰ বাবে লিখে, মহিলাৰ বাবে এটা নিজৰ কাপোৰৰ ব্ৰেণ্ড ডিজাইন কৰে আৰু বিভিন্ন ব্ৰেণ্ড আৰু পণ্যৰ বিজ্ঞাপনত ভাগ লয়। তেওঁ সহ-অভিনেতা ৰণবীৰ সিঙৰ সৈতে বিবাহপাশত আৱদ্ধ হৈছে।\n↑ "Biography: Deepika Padukone". Hindustan Times. 23 July 2012. http://www.hindustantimes.com/Entertainment/Celebrity/Deepika-Padukone/894255-Profile.aspx.\n↑ Gupta, Priya (8 April 2014). "I don't have an issue marrying an actor: Deepika Padukone" (en ভাষাত). The Times of India. Times News Network. https://timesofindia.indiatimes.com/entertainment/hindi/bollywood/news/Deepika-Padukone-Prakash-Padukone-Madhuri-Dixit/articleshow/33391212.cms.\n↑ Baksi, Dibyojyoti (13 June 2013). "Shah Rukh Khan made Deepika Padukone learn Tamil". Hindustan Times. http://www.hindustantimes.com/bollywood/shah-rukh-khan-made-deepika-padukone-learn-tamil/story-cdrZkwDuAQGCilR51uF7wI.html.\n↑ Chowdary, Asha (13 April 2004). "Smash hit on the ramp". The Times of India. http://timesofindia.indiatimes.com/articleshow/613309.cms.\n↑ "The hottest heroine in Kannada cinema". Rediff.com. 24 August 2006. http://www.rediff.com/movies/2006/aug/24sld1.htm। আহৰণ কৰা হৈছে:6August 2013.\n↑ Vijayasarathy, R.G. (14 March 2006). "Meet Deepika Padukone". Rediff.com. http://www.rediff.com/movies/2006/mar/14sd1.htm। আহৰণ কৰা হৈছে:6August 2013.\n↑ "'I was pulling SRK's hair out! '". Rediff.com. 10 December 2007. http://www.rediff.com/movies/2007/dec/10fchat.htm। আহৰণ কৰা হৈছে:6August 2013.\n"https://as.wikipedia.org/w/index.php?title=দীপিকা_পাডুকন&oldid=297651"ৰ পৰা অনা হৈছে\nএই পৃষ্ঠাখন ১৬ ছেপ্টেম্বৰ, ২০২১ তাৰিখে ০৮:২৩ বজাত অন্তিম সংশোধন কৰা হৈছিল।


1Ch 17 | AsmULB | STEP | দায়ূদে নিজৰ ঘৰত স্থায়ীভাৱে বাস কৰাৰ পাছত, তেওঁ নাথন ভাববাদীক ক’লে, “চোৱা, মই এৰচ কাঠেৰে সজা ঘৰত বাস কৰি আছোঁ, কিন্তু যিহোৱাৰ নিয়ম-চন্দুক তম্বুৰ ভিতৰত আছে।”\nদায়ূদৰ আগত ঈশ্বৰৰ প্ৰতিজ্ঞা, আৰু ঈশ্বৰৰ আগত তেওঁৰ প্ৰাৰ্থনা।\n1দায়ূদে নিজৰ ঘৰত স্থায়ীভাৱে বাস কৰাৰ পাছত, তেওঁ নাথন ভাববাদীক ক’লে, “চোৱা, মই এৰচ কাঠেৰে সজা ঘৰত বাস কৰি আছোঁ, কিন্তু যিহোৱাৰ নিয়ম-চন্দুক তম্বুৰ ভিতৰত আছে।” 2তেতিয়া নাথনে দায়ূদক ক’লে, “যাওক, আপোনাৰ মনৰ ভিতৰত যি আছে, তাকে কৰক, কাৰণ ঈশ্বৰ আপোনাৰ লগত আছে।”\n3কিন্তু সেই ৰাতিয়েই নাথনলৈ ঈশ্বৰৰ বাক্য আহিল আৰু ক’লে, 4“তুমি যোৱা, মোৰ দাস দায়ূদক কোৱা, ‘যিহোৱাই এই কথা কৈছে: মই বাস কৰিবলৈ মোৰ বাবে তুমি ঘৰ নাসাজিবা। 5কাৰণ মই ইস্ৰায়েলক উলিয়াই অনা দিনৰে পৰা আজিলৈকে কোনো ঘৰত বাস কৰা নাই। বৰঞ্চ এটা তম্বুত, এটা আবাসত আৰু বিভিন্ন ঠাইত বাস কৰি আছোঁ। 6ইস্ৰায়েলৰ মাজত মই ঠাই সমূহ সলাই থাকোঁতে ইস্ৰায়েলৰ প্ৰজাসকলক প্ৰতিপালন কৰিবলৈ যি সকলক মই নিযুক্ত কৰিছিলোঁ, তেওঁলোকৰ কোনো এজন জানো কৈছিলো, “তোমালোকে কিয় মোৰ বাবে এৰচ কাঠৰ ঘৰ নিৰ্ম্মাণ কৰা নাই?””\n7“সেয়েহে এতিয়া, তুমি মোৰ দাস দায়ূদক কোৱা, ‘বাহিনীসকলৰ যিহোৱাই এই কথা কৈছে: “মোৰ ইস্ৰায়েলৰ লোকসকলৰ ওপৰত প্রশাসক হ’বলৈ, মই তোমাক চৰণীয়া ঠাইৰ পৰা, আৰু মেৰৰ জাকৰ পাছে পাছে যোৱাৰ পৰা বাচি ললোঁ। 8আৰু তুমি যি যি ঠাইলৈ গৈছিলা, মই তোমাৰ লগত থাকি তোমাৰ সন্মুখৰ পৰা তোমাৰ আটাই শত্ৰুবোৰক ছেদন কৰিলোঁ। আৰু পৃথিৱীত থকা মহৎ লোকৰ নামৰ দৰে তোমাৰো নাম মহৎ কৰিম।\n9মই মোৰ ইস্ৰায়েলৰ লোকসকলৰ বাবে এটা ঠাই নিৰ্বাচন কৰিম আৰু তেওঁলোকক ৰোপণ কৰিম, সেয়ে তেওঁলোকে নিজৰ ঠাইতে বাস কৰিব পাৰিব আৰু তেওঁলোকক লৰোৱা নহব। দুৰ্জন লোকসকলে তেওঁলোকক উপদ্রৱ কৰিব নোৱাৰিব, যেনেকৈ আগৰ দিনত কৰিছিল, 10যেতিয়া মই মোৰ ইস্ৰায়েল লোকসকলৰ ওপৰত বিচাৰকৰ্ত্তাসকলক আজ্ঞা কৰিছিলোঁ যে, মই তোমাৰ শত্ৰুসকলক বশীভূত কৰিম। তদুপৰি মই তোমাক কৈছো যে, মই যিহোৱাই তোমাৰ বাবে এটা ঘৰ নিৰ্ম্মাণ কৰিম।\n11যেতিয়া তোমাৰ আয়ুস সম্পূৰ্ণ হ’ব আৰু তোমাৰ ওপৰ-পিতৃসকলৰ ওচৰলৈ যাব লগা হ’ব, তেতিয়া তোমাৰ পাছত তোমাৰ বংশধৰক বৃদ্ধি কৰিম, আৰু তোমাৰ নিজৰ বংশৰ এজনৰ কাৰণে, মই তেওঁৰ ৰাজ্য স্থাপন কৰিম। 12মোৰ বাবে তেওঁহে এটা ঘৰ নিৰ্ম্মাণ কৰিব, আৰু মই তেওঁৰ সিংহাসন চিৰস্থায়ী কৰিম।\n13মই তেওঁৰ পিতৃ হ’ম, আৰু তেওঁ মোৰ পুত্ৰ হ’ব। তোমাৰ পূৰ্বে শাসন কৰা, চৌলৰ পৰা যেনেকৈ মই আঁতৰাইছিলোঁ, তেনেকৈ মই তেওঁৰ পৰা মোৰ বিশ্ৱাযোগ্য নিয়ম আঁতৰ নকৰোঁ। 14মোৰ ঘৰত আৰু মোৰ ৰাজ্যত তেওঁক সদায় থিৰে ৰাখিম, আৰু তেওঁৰ সিংহাসন চিৰস্থায়ীভাৱে স্থাপন কৰিম।” 15এই সকলো বাক্য, আৰু এই সকলো দৰ্শন অনুসাৰে নাথনে দায়ূদক বিৱৰণ দি ক’লে।\n16তেতিয়া ৰজা দায়ূদে ভিতৰলৈ গৈ যিহোৱাৰ সন্মুখত বহিলে; আৰু তেওঁ ক’লে, “মই নো কোন, ঈশ্বৰ যিহোৱা, আৰু মোৰ পৰিয়ালেই বা কি যে, আপুনি মোক আগ স্থান দিছে? 17আৰু হে ঈশ্বৰ, আপোনাৰ দৃষ্টিত ইও এটা ক্ষুদ্র বিষয় আছিল, আপুনি আপোনাৰ দাসৰ পৰিয়ালৰ বিষয়েও সুদীৰ্ঘদিনৰ কথা কলে, আৰু হে ঈশ্বৰ, মোৰ ভৱিষ্যত পুৰুষসকলকো মোক দেখালে। 18আপুনি আপোনাৰ দাসক সন্মান দিছে। আপুনি আপোনাৰ দাসক বিশেষ স্ৱীকৃতি প্রদানৰ বিষয়ে মই, দায়ূদ, আপোনাক পুনৰ কি ক’ম?\n19হে যিহোৱা, আপোনাৰ দাসৰ বাবে আৰু নিজৰ অভিপ্রায় সিদ্ধ কৰিবলৈ, আপুনি এই মহৎ কৰ্ম্ম সাধন কৰিলে আৰু সকলো মহৎ কৰ্ম্ম প্রকাশ কৰিলে। 20হে যিহোৱা, আমি সদায় শুনা অনুসাৰে, আপোনাৰ তুল্য কোনো নাই, আৰু আপোনাৰ বাহিৰে আন কোনো ঈশ্বৰ নাই। 21আৰু পৃথিৱীৰ মাজত আপোনাৰ ইস্রায়েল লোকসকলৰ দৰে এনে কোন জাতি আছে? আপুনি ঈশ্বৰ যাক নিজৰ লোক কৰিবলৈ মিচৰৰ পৰা মুক্ত কৰিলে, যাতে মহৎ আৰু ভয়ানক কাৰ্য্যৰ দ্বাৰাই আপোনাৰ নাম কৰিব। আৰু মিচৰৰ পৰা মুক্ত কৰা আপোনাৰ লোকসকলৰ আগৰ পৰা জাতিসকলক খেদিলে।\n22তোমাৰ ইস্ৰায়েল লোকসকলক তুমি নিজৰ চিৰস্থায়ী লোক কৰিলা, আৰু হে যিহোৱা, তুমি তেওঁলোকৰ ঈশ্বৰ হ’লা। 23সেয়েহে এতিয়া হে যিহোৱা, আপুনি আপোনাৰ দাস আৰু তাৰ পৰিয়ালৰ বিষয়ে যি প্রতিজ্ঞা কৰিলে, তাক সদাকাললৈকে স্থিৰ কৰা হওক। যেনেকৈ আপুনি ক’লে, তেনেকৈয়ে কৰক। 24আপোনাৰ নাম চিৰকালৰ বাবে স্থাপিত আৰু মহিমান্বিত হ’বৰ বাবে লোকসকলে এইদৰে ক’ব, বাহিনীসকলৰ যিহোৱা ইস্ৰায়েলৰ ঈশ্বৰ, আপোনাৰ দাস দায়ূদৰ বংশ আপোনাৰ সাক্ষাতে থিৰে থাকিব।\n25কাৰণ হে মোৰ ঈশ্বৰ, মই তোমাৰ বাবে এক বংশ স্থাপন কৰিম বুলি আপুনিয়েই আপোনাৰ দাসৰ আগত প্ৰকাশ কৰিলে। সেই বাবেই মই আপোনাৰ দাস আপোনাৰ আগত প্ৰাৰ্থনা সাহ পালোঁ। 26এতিয়া হে যিহোৱা, আপুনি ঈশ্বৰ, আৰু আপুনিয়েই আপোনাৰ দাসলৈ এই মঙ্গল-প্ৰতিজ্ঞা কৰিলে। এতিয়া আপুনি অনুগ্ৰহ কৰি আপোনাৰ দাসৰ বংশক আশীৰ্ব্বাদ কৰক। যাতে আপোনাৰ দাসৰ বংশ যেন আপোনাৰ আগত চিৰকাল থাকে। হে যিহোৱা, আপুনিয়েই আশীৰ্ব্বাদ কৰিলে, আৰু সেয়ে চিৰকাললৈকে আশীৰ্ব্বাদযুক্ত হৈ থাকিব।


ভাৰত-চীনৰ জল, স্থল, বায়ুসেনাত কাৰ কিমান শক্তি | Asom Live 24\nভাৰত-চীনৰ জল, স্থল, বায়ুসেনাত কাৰ কিমান শক্তি\nসমষ্টি উন্নয়নৰ ধন আত্মসাতৰ অভিযোগ গ্ৰেপ্তাৰ কৰিছিল শ্বেৰমান আলীক\nভাৰত নে চীন?\nনিউজ ডেস্ক, অসম লাইভ ২৪ঃ গালৱানত সৃষ্টি হোৱা সংঘৰ্ষৰ শেহতীয়া পৰিস্থিতিত ভাৰত আৰু চীনত যথেষ্ট প্ৰভাৱ পেলাইছে। সংঘৰ্ষত দুয়োখন দেশৰ সেনা-বিষয়া-জোৱানৰ মৃত্যু হৈছে। দুয়োপক্ষৰে আহত হৈছে কেইবাজনো। ভাৰত আৰু চীনৰ এই যুদ্ধ এতিয়া সৰ্বত্ৰ চৰ্চিত। তাৰমাজতেই দুয়োখন দেশৰ কাৰ কিমান শক্তি, সেই কথাৰো চলিছে চৰ্চা। ২০২০ বৰ্ষত চীনৰ প্ৰতিৰক্ষা বাজেটত ধনৰ পৰিমাণ মুঠ ১৭৯ডলাৰ আৰু তাৰ বিপৰীতে ভাৰতৰ মাত্ৰ ৭০ ডলাৰ। উল্লেখ্য যে ডোকলাম বিবাদৰ পাছতে দুয়োখন দেশৰ কূটনৈতিক সম্বন্ধত জোঁট লাগিছিল। দেশ দুখনৰ মাজত গালৱানত হোৱা সংঘৰ্ষই স্থল, জল আৰু বায়ু ক্ষেত্ৰত থকা শক্তিসমূহৰ কথা পুনৰ প্ৰাসংগিক হৈ উঠিছে। চীনৰ স্থল সৈন্যই বন্দুক ব্যৱহাৰ নকৰাকৈয়ে যুঁজ কৰিব পাৰে। কাৰণ, বিশেষ সমৰকলাৰে বিভিন্ন বস্তু অস্ত্ৰৰ ৰূপত ব্যৱহাৰ কৰিও আক্ৰমণ কৰাৰ শক্তি আছে চীনা সৈন্যৰ। আনহাতে চীনৰ সৈনিকে যিকোনো পৰিস্থিতিত খাদ্যৰ অভাৱ হ’লেও অসুবিধাৰ সন্মুখীন নহ’ব। কাৰণ চীনা লোকৰ খাদ্যাভ্যাস যথেষ্ট বেলেগ। কেঁচা শাক-পাচলিকে ধৰি জীৱ-জন্তু, সাপ-বেং ইত্যাদি ভক্ষণ কৰিও পেট প্ৰবৰ্তন কৰিব পৰাৰ থল আছে। চীনা সৈন্যসকল অতি ভয়ানক আৰু সকলোতকৈ নৃশংস। আনহাতে, ভাৰতীয় সৈনিকৰ বিশ্বত অন্য এক নাম আছে। ভাৰতীয় সেনাক বিশ্বৰ সৰ্বশ্ৰেষ্ঠ সৈনিক বুলি ধৰা হয়। বহুতেই এইদৰেই কয় যে- যদিহে ব্ৰিটিছ বিষয়া থাকে, আমেৰিকান অস্ত্ৰ থাকে আৰু ভাৰতীয় সেনা থাকে; তেন্তে সেই যুদ্ধক্ষেত্ৰত তেওঁলোকক হৰোৱাটো অসম্ভৱ।\nকিন্তু ইয়াৰ মাজতে প্ৰশ্ন হয় যে ভাৰতীয় সেনাই চীনা সেনাৰ দৰে খাদ্যাভ্যাসত পৰিৱৰ্তন কৰি, অধিক নৃশংস হৈ প্ৰস্তুত হ’ব পাৰিব নে? সি কি যি কি নহওক, ভাৰতৰ সৈতে চীনে মোকাবিলা কৰিবলৈ সহজ নহ’ব। সামৰিক ক্ষেত্ৰত বিশ্বৰ ১৩৮খন দেশৰ ভিতৰত চীনৰ স্থান তৃতীয় হোৱাৰ বিপৰীতে ভাৰতৰ স্থান চতুৰ্থ। অৱশ্যে, আয়তনৰ ফালৰ পৰা চীনৰ মাটিকালি ভাৰততকৈ বেছি। তদুপৰি জনসংখ্যাৰ ক্ষেত্ৰত ভাৰতৰ স্থান দ্বিতীয় হোৱাৰ বিপৰীতে চীনৰ স্থান আছে এক নম্বৰত।\nভাৰতীয় নৌ সেনাৰ আছে যথেষ্ট শক্তি। ভাৰতৰ ওচৰত থকা শক্তিসমূহ হ’ল- এয়াৰক্ৰাফ্ট(১খন), বিমান বাহক এয়াৰক্ৰাফ্ট(১৮), যুঁজাৰু এয়াৰক্ৰাফ্ট(১৫), বিধ্বংস এয়াৰক্ৰাফ্ট(১০খন), ক্ষুদ্ৰ যুদ্ধ জাহাজ(২০), ছাবমেৰিন(১৪), পেট্ৰ’লচালিত যুদ্ধবিমান(১৩৫), সমুদ্ৰ জাহাজ(২৯৫)।\nআনহাতে চীনৰ আছে– এয়াৰক্ৰাফ্ট(১খন), বিমান বাহক এয়াৰক্ৰাফ্ট(৪৮), যুঁজাৰু এয়াৰক্ৰাফ্ট(৫১), বিধ্বংসী এয়াৰক্ৰাফ্ট(৩৫), ক্ষুদ্ৰ যুদ্ধ জাহাজ(৩৫), ছাবমেৰিন(৬৮), পেট্ৰলচালিত ক্ৰাফ্ট(২২০) আৰু সমুদ্ৰ জাহাজ(৭১৪)।\nআনহাতে ভাৰতৰ আছে INS বিক্ৰমাদিত্য মহাশক্তিধৰ যুদ্ধবিমান। এই বিমানৰ দৈৰ্ঘ তিনিখন ফুটবল খেলপথাৰৰ সমান ।\nএই বিমানত কামোৱ-২৮, কামোৱ-৩১, হেলিকপ্তাৰ, মিগ-২৯-K যুদ্ধ বিমান, ধ্ৰুৱ আৰু চেতক হেলিকপ্তাৰৰ সৈতে ৩০খন বিমান আৰু এণ্টি মিছাইল প্ৰণালীও সংযুক্ত আছে। এই জাহাজৰ দ্বাৰা ১৬০০ সেনাক নিয়াৰ ক্ষমতা আছে আৰু ইয়াৰ গতিবেগ ৫৯কিমি প্ৰতি ঘণ্টাত। ১০০ দিনলৈকে একেৰাহে সমুদ্ৰৰে যাত্ৰা কৰিব পাৰে বিক্ৰমাদিত্যই।\nতাৰোপৰি ভাৰতৰ আছে INS চক্ৰ-২। সমুদ্ৰৰ গভীৰতম অংশলৈ যাব পৰা ছাবমেৰিনো আছে ভাৰতীয় নৌ-সেনাৰ । এই ছাবমেৰিন ভাৰতীয় নৌ-সেনাৰ হাতত থকা একমাত্ৰ পৰমাণু এটেক কৰিব পৰা ছাবমেৰিন। এই ছাবমেৰিনৰ সহায়ত ইচ্ছা কৰিলে ততমুহূৰ্ততেই ভাৰতে চীন আৰু পাকিস্তানক আক্ৰমণ কৰিব পাৰে। ই পানীৰ ৬০০ মিটাৰ গভীৰতা পৰ্যন্ত থাকিব পাৰে। একেৰাহে ৩মাহ এই ছাবমেৰিন সমু্দ্ৰৰ জলপৃষ্ঠৰ ভিতৰত থাকিব পাৰে। সমুদ্ৰৰ তলত ইয়াৰ গতিবেগ ৪৩ কিমি প্ৰতি ঘণ্টাত।\nঅৱশ্যে চীনৰো আছে বিশেষ সুবিধা। দুয়ো দেশৰ মাজত যুদ্ধ হ’লে এই যুদ্ধ ভৈয়ামত নহ’ব। পাহাৰীয়া এলেকাত হে বিশেষকৈ হ’ব। কিন্তু পাহাৰীয়া এলেকাত ভাৰতীয় সেনাই খোজেৰে গুলী-বাৰুদ, অন্যান্য যুদ্ধাস্ত্ৰ কঢ়িয়াই লৈ যাওঁতে কিছু প্ৰত্যাহ্বানৰ সন্মুখীন হ’ব । কিন্তু তুলনামূলকভাৱে চীনা সৈন্যৰ এইক্ষেত্ৰত সুবিধা হ’ব। কাৰণ চীনা সৈন্য ভাৰতীয় সেনাতকৈ উচ্চ স্থানত থাকিব।\nভৌগোলিক পৰিৱেশৰ পৰা লক্ষ্য কৰিলে দেখা যায় যে চীনে কেইবাটাও দিশৰ পৰা আক্ৰমণ কৰাৰ থল আছে। পাক্ অধিকৃত কাশ্মীৰৰ পৰা ধৰি লাডাখ, তিব্বত, নেপাল, ছিক্কিম, ভূটানৰ পৰা অৰুণাচল, নাগালেণ্ড, মিজোৰাম, মণিপুৰ আৰু বাৰ্মা পৰ্যন্ত চীনা সেনাই আগ্ৰাসন চলাই আক্ৰমণ চলাব পাৰে। উল্লেখ্য যে যিহেতু বাৰ্মা আৰু ম্যানমাৰ চীনৰ কোঁচতেই আছে, সেয়ে নিশ্চিতকৈ চীনক সহায় কৰাৰ থল আছে।\nভাৰতীয় বায়ুসেনা আৰু চীনৰ বায়ুসেনাৰ মাজতো আছে পাৰ্থক্য। মিৰাজ-২০০০, মিগ্-২৯, C-17 গ্লবমাষ্টাৰ মালবাহক বিমান আৰু মাৰ্টিন কোম্পানীয়ে নিৰ্মাণ কৰা C-130J ছুপাৰ হাৰ্কুউলিছ মালবাহক বিমানৰ উপৰি ছুখয়-৩০ৰ দৰে যুঁজাৰু বিমান আছে। এই বিমানৰ উৰণ ক্ষমতা ৩হাজাৰ কিলোমিটাৰ দূৰত্ব পৰ্যন্ত আৰু ৩.৪৫ ঘণ্টা পৰ্যন্ত বায়ুত থাকিব পাৰে। ইয়াৰোপৰি ফ্ৰান্সৰ ৰাফেল জেট বিমান আমদানি কৰাৰ সম্ভাৱনা আছে। তাৰোপৰি, আমেৰিকাৰ পৰা আমদানি কৰা ৪খন চিনুক হেলিকপ্তাৰ আছে। এই হেলিকপ্তাৰৰ দ্বাৰা দুৰ্গম আৰু উচ্চস্থান সমূহত অতি সহজে অস্ত্ৰ-শস্ত্ৰ নিয়াত সহজ। এই চিনুক বিমানৰ উৰণৰ গতিবেগ ইমানেই বেছি যে ওখ পাহাৰীয়া এলেকাতো ই সফলতাপূৰ্বকভাৱে উৰণ সম্পন্ন কৰিব পাৰে। ইয়াৰোপৰি ভাৰতৰ হাতত আছে ব্ৰহ্মোছৰ দৰে অতি শক্তিশালী মিছাইল। এই ব্ৰহ্মোছৰ গতিবেগ প্ৰতি ছেকেণ্ডত ৯৫২ মিটাৰ। ই বিপৰীত পক্ষৰ ৰাডাৰ সংকেতো বিফল কৰিব পাৰে । যদি ৩০ কিলোমিটাৰৰ ভিতৰত থকা শত্ৰুপক্ষৰ ৰাডাৰৰ জৰিয়তে উপস্থিতি ধৰা পেলালেও ইয়াক ৰখোৱাটো সম্ভৱ নহয়, কাৰণ ব্ৰহ্মোছক বাধা দিবলৈ ৩০ ছেকেণ্ড সময়হে পাব শত্ৰুপক্ষই।\nভাৰতীয় বায়ুসেনাৰ শক্তি এনেধৰণৰঃ\n১. প্ৰায় ১ লাখ ৪০ হাজাৰ সৈনিক\n২. ১৭০০ এয়াৰক্ৰাফ্ট\n৩. ৯০০ কাম্বেট এয়াৰক্ৰাফ্ট\n৪. ১০খন C-17 গ্লোবমাষ্টাৰ এয়াৰক্ৰাফ্ট\n৫. ফ্ৰান্সৰ সৈতে ১২৬খন ৰাফেল যুঁজাৰু বিমানৰ চুক্তি সম্পন্ন হৈছে। ইতিমধ্যেই ইয়াৰে ৪খন বিমান শীঘ্ৰে ভাৰতে লাভ কৰিব।\nচীনাৰ বায়ুসেনাৰ শক্তি এনেধৰণৰঃ\n১. চীনৰ PLAAF-বিশ্বৰ ভিতৰত দ্বিতীয় বৃহত্ বায়ুসেনা\n২. PLAAFত আছে ৩লাখ ৩০হাজাৰ সৈনিক\n৩. ২৮০০ বিশেষ এয়াৰক্ৰাফ্ট\n৪. ১৯০০ কাম্বেট এয়াৰক্ৰাফ্ট\n৫. চীনা বায়ুসেনাই ১৯২ আধুনিক লাঞ্চাৰ নিৰ্মাণ\n৬. মাটিৰ পৰা বায়ুলৈ আক্ৰমণ কৰিব পৰা S-300 মিছাইল\nTags: chinaindiaindia vs chainamilitary might\nআফগানিস্তানত বৈছে তেজৰ নৈ


উৰহীৰ ওৰ - বন্দিতা মেধি - সাহিত্য ডট অৰ্গ\nঅফিচৰ অত্যন্ত ব্যস্ততাৰ পিছত আজৰি হৈ মানুহজনে ম’বাইলটো চালে৷ দহটা মিছকল! আটাইকেইটা পত্নীৰ নম্বৰটোৰ পৰা৷ তেখেতে লগেলগে ফোন লগালে৷ সিফালৰ পৰা পত্নীৰ উদ্বেগভৰা কণ্ঠ–\n: হেৰা ইমান ফোন কৰি আছো, কি কৰি থাকে হে?\nমানুহজনে কিবা কোৱাৰ আগতেই পত্নীয়ে পুনৰ ক’লে–\n: বস্তুটো যে আনিব কৈছিলোঁ পাহৰিলে নেকি?\n: কি বস্তু নো?\n: সেয়া সেয়া পাহৰিলেই! সেইকাৰণে মই ফোন কৰি আছোঁ৷ কোনো কাৰণত যাতে নাপাহৰে৷ আজি আনিবই!\n: হেৰা তোমাৰ হৈছে কি? তিনিদিন ধৰি একেটা কথাতে লাগি আছা যে?\n: সেইবোৰ মই নাজানো, মুঠতে আজি আনিব‌ই লাগিব৷\nএইবুলি কৈ পত্নীয়ে ফোনটো কাটি দিলে৷ মানুহজনে দুনাই কিবা কোৱাৰ সুযোগেই নাপালে৷\nঅফিচৰ সকলো ভেজাল মাৰি ওলোৱালৈ নিশা প্ৰায় ৯ বাজো বাজো হ’ল৷ তথাপি পত্নীয়ে বিচাৰি থকা বস্তুটো আজি যিকোনো প্ৰকাৰে লৈ যাওঁ বুলি মানুহজন বজাৰত সোমাল৷ ইতিমধ্যে প্ৰায়খিনি খুচুৰা ব্যৱসায়ীয়ে দোকান সামৰি ঘৰমুৱা হৈছে৷ তেখেতৰ পত্নীয়ে নিবলৈ কোৱা বস্তুটো কেইবাখনো দোকানত বিচাৰিও নাপালে৷ দেৰি হৈ গ’ল হেনো তেখেতৰ অহা৷ মানুহজনৰ এইবাৰ অলপ ভয় লাগিল, আজি পত্নীয়ে কি কৰে ঠিক নাই৷ যোৱা তিনিদিনে বস্তুটো নিবলৈ কৈ আছিল৷ তেখেতে পাহৰে৷ মনত ৰাখিব লগা তেনেকুৱা বস্তু বুলি আচলতে মানুহজনে ভবাই নাছিল৷ কিন্তু ইমান নেৰানেপেৰাকৈ পত্নীয়ে বিচাৰি আছে যে আজি নিনিয়াকৈ গ’লে কি ৰূপ ধাৰণ কৰে ঠিক নাই৷ তথাপি ঘৰলৈ নগ’লেটো নহ’ব৷\nকলিং বেল টিপি মানুহজনে জোতাযোৰ খুলিবলৈ লাগিল৷ এপাট জোতা খুলি হ‌ওতেই পত্নীয়ে দুৱাৰ খুলিলে আৰু আকাঙ্খিত ধৰণেই পোনেই সুধিলে–\n: হেৰি আনিছেনে আজি?\nমানুহজনে কিবা কোৱাৰ প্ৰয়োজনেই নহ’ল৷ অন্তৰ্যামী পত্নীয়ে তেখেতৰ মুখৰ হাৱভাৱ দেখিয়ে বুজি পালে যে তেওঁৰ প্ৰয়োজনীয় বস্তুবিধ আজিও নানিলে৷ পত্নীৰ কান্দোনৰ ৰোল উঠিল৷ মানুহজনে একো টলকিব‌ই নোৱাৰিলে৷ ইমান সাধাৰণ বস্তুটোৰ বাবে পত্নীয়ে কন্দা-কটাখন কৰে নে! ছেঃ কি কৰা যায় বুলি তেখেতে যিমান পাৰি সিমান কোমলকৈ পত্নীক সুধিলে–\n: হেৰা নাকান্দিবা চোন৷ মোক বুজাই কোৱা তোমাক কঁঠাল এটাৰ ইমান প্ৰয়োজন হৈছে কিয়? তুমিটো কঁঠাল খাই মুঠেই ভাল নোপোৱা৷ কেতিয়াবা আনিলেও তুমি কঁঠালৰ পিনে ঘূৰিকে নোচোৱা৷ ঘৰটো গোন্ধায় থাকিলে বেয়া পোৱা বাবে মই হে সৌ বাৰীৰ চুকত নি কাটি খাই তাৰ লেঠা তাতে মাৰো৷ গুটি কেইটাও ভিতৰ সোমোৱাব নিদিয়া৷ বেলেগৰ মুখৰ নাখাও বুলি কোৱা৷ এতিয়া পিছে এনেকুৱা কি হ’ল যে তোমাক কঁঠাল এটা আনি নিদিলে নহয়?\n: আপুনি কি বুজিব সংসাৰৰ ভু নোপোৱা মানুহ৷ এইকেইদিন ফেচবুকত কঁঠাল আৰু কঁঠালগুটিৰ ফটো দিয়া প্ৰতিযোগিতা চলি আছে৷ সকলোৱে দি শেষেই কৰিলে৷ মই হে বাকী আছোগৈ৷ কঁঠালৰ ফটো দি গুটি শুকোৱাৰ ফটো দিব লাগিব, তাৰ পিছত কঁঠালগুটি পুৰাৰ ফটো, ভজাৰ ফটো, তৰকাৰীৰ ফটো এইবোৰ দিয়ালে কঁঠালৰ চিজনেই শেষ হৈ যাব৷\nএইবাৰহে মানুহজনৰ মনত পৰিল তেখেতৰ আনপাট জোতা খুলিবলৈয়ে আছে!\n← স্বাস্থ্যৰ ইটো-সিটো – গীতাৰ্থ বৰদলৈ\nচহা জীৱনৰ ৰংবোৰ –জ্যোতিমণি দেৱী →


অনূদিত গল্পঃ বিধাতা / বনফুল\nHomeঅসমীয়া অনুবাদ কবিতাঅনূদিত গল্পঃ বিধাতা / বনফুল\nঅনুবাদ: অপৰাজিতা লহকৰ\nবাঘৰ উপদ্ৰৱ দিনে দিনে ইমান বাঢ়িছে। ভয়তে আতংকিত হৈ পৰিছে মানুহবোৰ। গৰু, ছাগলী বাদেই শেষত বাঘৰ আক্ৰমণত মানুহো মৰিবলৈ ধৰিলে। সকলোৱে হাতত লাঠী, জোং, যাঠী, বন্দুক আদি লৈ গৈ বাঘটোক মাৰিলে। এটা বাঘ মৰিল থিকেই, কিন্তু আৰু এটা আহিল। উপায়হীন হৈ শেষত মানুহবোৰ বিধাতাৰ ওচৰত নিবেদন কৰিলে- হে ঈশ্বৰ, বাঘৰ হাতৰ পৰা আমাক ৰক্ষা কৰা।\nবিধাতাই ক’লে, হ’ব বাৰু।\nকিন্তু তাৰ পিছতেই বাঘবোৰ আহি বিধাতাৰ ওচৰত গোচৰ দিলে, মানুহৰ উৎপাতত আমি অতিষ্ঠ হৈ পৰিছো। বনে বনে ঘূৰি পলাই ফুৰিছো কিন্তু চিকাৰীবোৰে আমাক অকণো শান্তিত থাকিব দিয়া নাই। আপুনি আমাৰ বাবে কিবা এটা ব্যৱস্থা কৰক প্ৰভু।\nবিধাতাই ক’লে, ঠিক আছে।\nবিজুলী বেগেৰে তপাৰ মাকে বিধাতাৰ ওচৰলৈ আহি আবেদন দাখিল কৰিলে, ভগৱান, আমাৰ তপাই যেন এজনী ধুনীয়া বোৱাৰী পায়। তোমাৰ শপত ভগৱান, তোমাক পাঁচ পইচাৰ চেনি দিম বুলি আগ কৰি থ’লোঁ।\nবিধাতাই ক’লে, হ’ব যোৱা।\nহৰিহৰ ভট্টাচাৰ্যই মোকৰ্দমা কৰিবলৈ গৈ আছে। তেওঁ বিধাতাক উদ্দেশ্য কৰি ক’লে, দয়াময় ঈশ্বৰ আজীৱন তোমাক পূজা কৰি আহিছো। উপবাসত থাকি থাকি দেহ ক্ষীণকায় হৈ গৈছে। বেটী ভাইবোৱাৰীক মই চাই ল’ম। কৃপাদৃষ্টি দি তুমি মাথোঁ মোক সহায় কৰা।\nবিধাতাই ক’লে, থিক আছে।\nসুশীলৰ পৰীক্ষা আহি পালেহি। সি সদায় ভগৱানক প্ৰাৰ্থনা কৰি কয়, প্ৰভু পৰীক্ষাত পাছ কৰি দিবা। এইবাৰ সি ক’লে, হে সৰ্বশক্তিমান ঈশ্বৰ, তুমি যদি মোক বৃত্তি পোৱাই দিব পাৰা, পাঁচ টকা খৰচ কৰি শৰাই দিম বুলি মানস কৰিলো।\nবিধাতাই ক’লে, বাৰু হৈ যাব।\nহৰেন পুৰকায়স্থৰ জিলা পৰিষদৰ চেয়াৰমেন হোৱাৰ বৰ ইচ্ছা। কালী পুৰোহিতৰ জৰিয়তে তেওঁ বিধাতাৰ কাষ চাপি নাচোৰবান্দা হৈ বহিল, মোক এঘাৰটা ভোট লাগে। কালী পুৰোহিতে দক্ষিণা হিচাপে যথেষ্ট পৰিমাণৰ ধন লৈ ভুল সংস্কৃত মন্ত্ৰ উচ্চাৰণ কৰি বিধাতাক অস্থিৰ কৰি তুলিলে। ভোটং দেহি, ভোটং দেহি -\nবিধাতাই ক’লে, আচ্ছা, হ’ব।\nখেতিয়কে হাতযোৰ কৰি মিনতি কৰিলে, ঈশ্বৰ আমাক পানী দিয়া।\nবিধাতাই ক’লে, বাৰু হ’ব।\nটান নৰিয়াত পৰা সন্তানৰ মাতৃ এগৰাকীয়ে কৰযোৰে বিধাতাক প্ৰাৰ্থনা জনালে, মোৰ এটিয়ে মাথোঁন সন্তান, দয়া কৰি তুমি কাঢ়ি নিনিবা প্ৰভু।\nবিধাতাই ক’লে, হ’ব।\nএইবাৰ আকৌ কাষৰ ঘৰটোৰ বাসিন্দা ক্ষেন্তি পেহী আহি উক্ত মাতৃগৰাকীৰ সম্পৰ্কে ক’লে, বিধাতা, মহিলাগৰাকীৰ বৰ বাহাদুৰি। সদায় নতুন নতুন গহনা, শাৰী পিন্ধি অহংকাৰী মানুহজনীয়ে সকলোকে তুচ্ছ জ্ঞান কৰিছিল। ল’ৰাজনক এনেদৰে নৰিয়াত পেলাই ভালেই কৰিছে ঈশ্বৰ। মহিলাগৰাকীক ভালকৈ এশিকনি দি দিয়কচোন।\nবিধাতাই ক’লে, আচ্ছা।\nদাৰ্শনিক এজনে ক’লে, হে পৰমপিতা, তোমাৰ সম্পৰ্কে জানিব বিচাৰো।\nবিধাতাই ক’লে, বাৰু।\nচীনদেশৰ পৰা আৰ্তনাদ, চিঞৰ-বাখৰ কৰি ক’লে, হে প্ৰভু, জাপানীসকলৰ হাতৰ পৰা আমাক ৰক্ষা কৰা।\nবাংলাদেশৰ পৰা এজন যুৱকে খাটনি ধৰিলে, ভগৱান, কোনো সম্পাদকে মোৰ লিখা প্ৰকাশ কৰিবলৈ ইচ্ছা নকৰে। “প্ৰবাসী”ত মোৰ লিখা প্ৰকাশ কৰিব বিচাৰো। ৰামানন্দবাবুক মোৰ প্ৰতি সদয় হবলৈ কওকচোন।\nএইবোৰৰ মাজতে অকণমান সুৰুঙা পাই বিধাতাই কাষত বহি থকা ব্ৰহ্মাক সুধিলে, আপোনাৰ ঘৰত খাটি সৰিয়হৰ তেল আছে নেকি? ব্ৰহ্মাই ক’লে, আছে। পিছে কেলেইনো লাগে কওকচোন।\nবিধাতাই ক’লে, মোৰ অলপ প্ৰয়োজন আছে। দিব নে আপুনি?\nব্ৰহ্মাই ক’লে, নিশ্চয়, নিশ্চয় দিম।\nব্ৰহ্মাৰ ঘৰৰ পৰা খাটি সৰিয়হৰ তেল আহিল । বিধাতাই তৎক্ষণাৎ সেই তেল নাকত দি নিদ্ৰাদেৱীৰ কোলাত শুই পৰিল। গভীৰ টোপনিৰ পৰা আজিও সাৰ পোৱা নাই।


মৰিগাওঁ জিলাৰ চৰাইবাহী বৈদ্যুতিক উপস্ংমণ্ডলৰ এচ.ডি.অ’. লাটুমণি বৰ্মণক নিলম্বন : ভুৱা বিল প্ৰস্তুত কৰি চলাইছিল লুণ্ঠ্ন - SANGBAD PRAHARI\nHome আঞ্চলিক মৰিগাওঁ জিলাৰ চৰাইবাহী বৈদ্যুতিক উপস্ংমণ্ডলৰ এচ.ডি.অ’. লাটুমণি বৰ্মণক নিলম্বন : ভুৱা বিল প্ৰস্তুত কৰি চলাইছিল লুণ্ঠ্ন\nমৰিগাওঁ জিলাৰ চৰাইবাহী বৈদ্যুতিক উপস্ংমণ্ডলৰ এচ.ডি.অ’. লাটুমণি বৰ্মণক নিলম্বন : ভুৱা বিল প্ৰস্তুত কৰি চলাইছিল লুণ্ঠ্ন\nমৰিগাওঁ : মৰিগাওঁ জিলাৰ চৰাইবাহী বৈদ্যুতিক উপস্ংমণ্ডলৰ দূৰ্নীতি পৰায়ন বিষয়া লাটুমণি বৰ্মণক অৱশেষত বিভাগে কৰ্তব্যৰ পৰা নিলম্বন কৰে। বিতৰ্কিত বিষয়াজনক বিভাগে নিলম্বন কৰাৰ পিছত এতিয়া স্থানীয় ৰাইজে স্বস্তিৰ নিস্বাশ পেলোৱা পৰিলক্ষিত হৈছে।\nউল্লেখ্য যে,বিতৰ্কিত এই এছ.ডি. অ’. জনে দীৰ্ঘদিনৰ পৰা ভুৱা বিল প্ৰ্স্তুত কৰি ৰাইজৰ ধন লুট কৰি আহিছিল। ২০১৬ চনৰ পূৰ্বে উক্ত কাৰ্যালয়তে আৰ.এম.এচৰ দ্বায়িত্বত থকা বৰ্মনে সংঘটিত কৰা এনে কেইবাটাও বিয়াগোম লুণ্ঠনৰ তথ্য জালুগুটি আঞ্চলিক ছাত্ৰ সন্থাই পোহৰলৈ আনে।এই সকলো লুণ্ঠনৰ সবিশেষ তথ্য দাখিল কৰি ছাত্ৰ স্ংগঠনটোৱে বিতৰ্কিত বিষয়াজনৰ বিৰুদ্ধে ব্যৱস্থা ল’বলৈ বিদ্যুৎ বিভাগৰ উৰ্ধতন কৰ্তৃপক্ষক দাবী জনাই কিন্তু উৰ্ধতন কৰ্তৃপক্ষই ৰহস্যজনক কাৰণত এই সন্দৰ্ভত ব্যৱস্থা লোৱাৰ পৰা বিৰত থাকে। এই কাৰ্যই অঞ্চলটোত প্ৰ্তিক্ৰিয়াৰ সৃষ্টি কৰি থকাৰ সময়তে আচৰ্যজনক ভাৱে বিতৰ্কিত বৰ্মণে পদোন্নতিহে লাভ কৰি চৰাইবাহী বৈদ্যুতিক উপস্ংমণ্ডলৰ এচ.ডি.অ’ৰ আসনত অধিষ্ঠিত হয়। ইয়াৰ পিছতেই স্থানীয় বিভিন্ন দল-স্ংগঠন প্ৰ্তিবাদমুখৰ হৈ আছে। এনেদৰে প্ৰ্তিবাদ অব্যাহত থকাৰ পিছত অৱশেষত চলিত বৰ্ষৰ সাত জুনৰ দিনা বিভাগৰ মূখ্য কাৰ্যালয় বিজুলী ভৱনৰ পৰা অহা পাচ জনীয়া এটি দল বিষয়টো তদন্তৰ বাবে আহে। তদন্তকালত বিষয়াজনৰ বিৰুদ্ধে উত্থাপিত অভিযোগ সমূহ সত্য বুলি প্ৰ্মাণিত হয়। কিন্তু ইয়াৰ পিছতো বিতৰ্কিত বিষয়াজনৰ বিৰুদ্ধে বিভাগে বিহীত ব্যৱস্থা লোৱাৰ পৰা বিৰত থাকে।এনেদৰে বাৰে বাৰে দূৰ্নীতি পৰায়ন বিষয়াজনক উৰ্ধতন কৰ্তৃপক্ষই ৰক্ষনাবেক্ষন দি অহাত অতিষ্ঠ হৈ অৱশেষত স্থানীয় ৰাইজে জনতাৰ ধৈৰ্য পৰীক্ষা নকৰিবলৈ বিদ্যুত বিভাগৰ উৰ্ধতন কৰ্তৃপক্ষক সকীয়াই দিয়াৰ লগতে শক্তিমন্ত্ৰী তপন কুমাৰ গগৈৰ বিৰুদ্ধেও সৰৱ হৈ পৰে। লক্ষণীয় ভাৱে ইয়াৰ পিছতেই বিভাগটোৱে এক নিৰ্দেশ (মেম’ নম্বৰ MD/APDCL/HR/CON/35/2018/75) বিতৰ্কিত বৰ্মণক নিলম্বন কৰে। লাহৰীঘাট বৈদ্যুতিক উপস্ংমণ্ডলৰ বিষয়া প্ৰাঞ্জল শইকীয়াক চৰাইবাহী বৈদ্যুতিক উপস্ংমণ্ডলৰ দ্বায়িত্ব চলাই নিবলৈ আন এক নিৰ্দেশ দিয়ে। বিভাগটোৱে লাটুমনি বৰ্মণক নিলম্বন কৰা কাৰ্যক স্থানীয় বিভিন্ন দল-স্ংগঠনে আদৰণি জনাইছে যদিও কেৱল নিলম্বন কৰিয়েই যাতে বিভাগে দ্বায়িত্ব নাসামৰে তাৰ প্ৰ্তিও দৃষ্টি ৰাখিব বুলি ষ্পষ্ট কৰি দিয়ে।ইয়াৰ লগতে বৰ্মণৰ লগত এই কেলেংকাৰীত আন কোনো লোক জড়িত আছিল নেকি তথা কি কাৰণৰ এই বিষয়া জনক সুৰক্ষা দি অহা হৈছিল এই দিশ সমূহো তদন্ত কৰি বিহীত ব্যৱস্থা ল’বলৈ দাবী জনাইছে৷


মাছ উপহাৰ পালে সৰ্বানন্দ সোণোৱালে ! Prag News : Best Assamese News Channel, Latest Assam News Live Today , North East Breaking News\nমাছ উপহাৰ পালে সৰ্বানন্দ সোণোৱালে !\nগুৱাহাটী: প্ৰাক্তন মুখ্যমন্ত্ৰী তথা কেন্দ্ৰীয় কেবিনেট মন্ত্ৰী সৰ্বানন্দ সোণোৱালৈ মাছ উপহাৰ৷ আজি কেন্দ্ৰীয় মন্ত্ৰীগৰাকীক আৰি মাছ উপহাৰ দিয়ে উজান বজাৰ মস্য ব্যৱসায়ী সন্থাই৷ প্ৰতিবছৰে বিহুৰ উৰুকাত ব্যৱসায়ী সন্থাই মাছ উপহাৰ দি আহিছিল প্ৰাক্তন মুখ্যমন্ত্ৰী সৰ্বানন্দ সোণোৱালক।\nআজি উপহাৰ দিয়া মাছটোৰ ওজন প্ৰায় ৮.৫ কেজি বুলি জানিবলৈ দিয়ে৷ সোণোৱালে কেন্দ্ৰীয় মন্ত্ৰীৰ দায়িত্ব লাভ কৰাৰ পাছতে ‘মৰমৰ উপহাৰ’ হিচাপে মস্য ব্যৱসায়ী সন্থাই প্ৰাক্তন মুখ্যমন্ত্ৰীগৰাকীক প্ৰদান কৰে আৰি মাছটো।\nমাছটো লাভ কৰি উৎফুল্লিত হৈ পৰে সৰ্বানন্দ সোণোৱাল৷


| মৃদুলা বৰুৱাৰ দৰে অভিনয় কৰিব পৰিলে ! | - উৎপল মেনা | Rupaliparda.com\nচেহেৰাত আভিজাত্য ! –সৰলতাৰ প্ৰলেপ ! — জপনা খুলি আমাৰ ঘৰলৈ সোমাই আহিছিল আইমী বৰুৱা।\n— হাতত টোপলা । কাগজৰ পেকেটৰ । টোপলাটো মোৰ মাৰ হাতত দিলে , মোৰ মাৰ ভৰি ছুই সেৱা কৰিলে , আৰু আইমীয়ে কলে , ” খুৰি জিলাপি খাম ! “\n— সেয়া শাৰদীয় বতৰৰ কোনো এটা দিন । পূজাৰ বতৰ । দূৰ্গা পূজা । পূজাৰ এই সময় চোৱাত আমাৰ বেলশৰ অঞ্চলত ভ্ৰাম্যমাণ থিয়েটাৰৰ নাট্যযুদ্ধ হয় ! অঘোষিত নাট মহোৎসৱ হয় । আনহাতে বেলশৰৰ বিল্বেশ্বৰ দেৱালয়ৰ দূৰ্গা পূজাৰ সেউজ ইতিহাস আছে । মুলতঃ এই দুটা কাৰনতেই শাৰদীয় আলহীৰ ভিৰ হয় বেলশৰৰ ঘৰে ঘৰে । স্বাভাবিকতে আমাৰ ঘৰলৈয়ো আলহী আহিছিল — পবিত্ৰ মাৰ্ঘেৰিটা , গায়ত্ৰী মহন্ত , আকাশদ্বীপ , আঙুৰলতা ডেকা আৰু বহুজন । আমাৰ আড্ডা চলি আছে । তেনেতে হাতত জিলাপিৰ টোপলা লৈ আইমীৰ প্ৰৱেশ । সেই দিনটোৰ আগতে আইমীক মাত্ৰ এদিনহে লগ পাইছিলো । “সৰু বোৱাৰী ” (২০০৩) প্ৰিমিয়াৰত ।\nআইমীয়ে অভিনয় কৰা দ্বিতীয় খন চিনেমাৰ প্ৰিমিয়াৰ শ্ব’ত । কথা প্ৰসঙ্গত সেইদিনা আইমীয়ে কৈছিল , ” চিনেমাৰ নায়িকা হম বুলি ভবা নছিলো ! অভিনয়ৰ প্ৰতি কিন্তু দুৰ্বলতা আছিল ! ষষ্ঠ শ্ৰেণীত পঢ়ি থাকোঁতে ” অসমৰ সাধুকথা ” নামৰ এখন তথ্যচিত্ৰত আভিনয় কৰিছিলো । তেজীমলাৰ চৰিত্ৰত । সেই সময়ত অৱশ্যে মনলৈ আহিছিল — মই মৃদুলা বৰুৱাৰ দৰে অভিনয় কৰিব পৰিলে ! চন – তাৰিখ মনত নাই ! সেই যে মৃদুলা বৰুৱাৰ দৰে অভিনয় কৰাৰ কথা মনলৈ আহিছিল , সেই দিনটোৰ পৰা চিনেমাৰ নায়িকা হোৱাৰ সপোন মাজে মাজে নেদেখা নহয় ! ‘তুমি মোৰ মাথোঁ মোৰ ‘ চিনেমা খনত মোৰ মাজে মাজে দেখা সপোনে বাস্তৱ ৰূপ পাব বুলি আশা কৰিছিলো । বয়স কম হোৱাৰ বাবে আশা আশা হৈয়ে থাকিল । আশা পুৰন হ’ল ‘ প্ৰেম আৰু প্ৰেম ‘ত (২০০২) । তেতিয়া মই নৱম শ্ৰেণীত পঢ়ি আছিলো । আৰু এবছৰো নহোৱাৰ আগতে আজি মই অভিনয় কৰা দ্বিতীয় খন চিনেমা আপোনালোকে চালে । মই সুখী ! ” ( আইমীয়ে কোৱা এই কথা প্ৰকাশ পাইছিল দৈনিক কাকত ” আজি ” আৰু rupaliparda.com ত । ) আৰু দ্বিতীয়বাৰ লগ পোৱাৰ সময়ত আইমীয়ে কৈছিল — ” চিনেমাত যিমান শিকিছো , তাতকৈ ভ্ৰাম্যমাণ থিয়েটাৰত অভিনয় বেছি শিকিলো । ” — হয় , ভ্ৰাম্যমাণ থিয়েটাৰত অভিনয় শিকিছে আইমী বৰুৱাই ! তেতিয়ালৈকে চিনেমাত অভিনেত্ৰী গৰাকীৰ অভিনয় ক্ষমতা দেখা নাছিলো , কিছু দেখিছিলো ভ্ৰাম্যমাণ থিয়েটাৰ ” হেঙুল “ৰ মঞ্চত মৃদুল চুতীয়াৰ ” প্ৰজন্ম ” নাটক খনতহে । আৰু থিয়েটাৰত অভিনয় কৰাৰ পিছত চিনেমা ” জেতুকা পাতৰ দৰে “ত (২০১১) আইমীৰ অভিনয় ক্ষমতা অনুভৱ কৰিছিলো ।\n— আইমীয়ে অভিনয় কৰা আন কেইখন চিনেমা : প্ৰেম ভৰা চকুলো (২০০৩) , কদমতলে কৃষ্ণ নাচে ( ২০০৫ ) মনে মোৰ কইনা বিচাৰে (২০১৩) , বীৰ চিলাৰায় (২০১৩) , মহাসমৰ (২০১৪), পানী (২০১৪) , নিজানৰ গান (২০১৮) প্ৰতিঘাত (২০১৯ ) , ছেমখৰ ( ডিমাচা ভাষাৰ চিনেমা ) আদি । ” জেতুকা পাতৰ দৰে “ৰ পিছত ” পানী “ত আকৌ এবাৰ দক্ষ পৰিচালক যদুমণি দত্তই আইমীৰ ” অভিনয় ক্ষমতা ” ব্যৱহাৰ কৰিছে । — হয় , চিনেমা দুখনৰ পৰিচালক যদুমণি দত্ত । আশা কৰিব পাৰো , ” ছেমখৰ “তো আইমিৰ অভিনয় ক্ষমতা অনুভৱৰ সুযোগ পাম ! — নহয় , ” ছেমখৰ ” পৰিচিলক যদুমণি দত্ত নহয় । — কোন ? — আইমী বৰুৱা । কেমেৰাৰ সন্মুখত অভিনয় কৰিছে আৰু কেমেৰাৰ পাছৰ কামো চম্ভালিছে । গতিকে কব পাৰি ” ছেমখৰ “ত স্পষ্ট হব আইমীৰ চিনেক্ষমতা ! আৰম্ভনিতে ” আভিজাত্য ” শব্দটো ব্যৱহাৰ কৰিছো । আৰু ” সৰলতা ” শব্দটোও ব্যৱহাৰ কৰিছো । কোৱা হয় — বলিউডৰ নায়িকাৰ ট্ৰেকত টিকি থকাৰ বাবে এই ” গুণ ” দুটাৰ প্ৰয়োজন । কাৰণ ভাৰতীয় চিনেমাৰ সৰহ সংখ্যক চৰিত্ৰ নিৰ্মাণ হয় এই দুই ” গুন “-এৰেই । আৰু অভিনয় ক্ষমতা অৱশ্যেই থাকিব লাগিব । অসমীয়া চিনেমাৰ ” নায়িকা ” হবলৈ এই ” গুণ ” থাকিব নালাগে বুলি কোনো কথা নাই !\nআইমী বৰুৱা মৃদুলা বৰুৱাৰ


Parag Agrawal on Twitter: Twitterৰ পৰা পৰাগ আগৰৱালে বিদায় ল'ব নেকি ? টুইটাৰৰ CEOই কিয় কৈছে যে কোম্পানীটোৰ ভৱিষ্যত নাই ?– News18 assam\nParag Agrawal on Twitter: Twitterৰ পৰা পৰাগ আগৰৱালে বিদায় ল'ব নেকি ? টুইটাৰৰ CEOই কিয় কৈছে যে কোম্পানীটোৰ ভৱিষ্যত নাই ?\nটুইটাৰ (Twitter) বিক্ৰী হোৱাৰ পিছত, কোম্পানীটোৰ মুখ্য কাৰ্যবাহী বিষয়া পৰাগ আগৰৱালে বিদায় ল'ব পাৰে বুলি অনুমান কৰা হৈছে। ইফালে, কোম্পানীটোৰ মুখ্য কাৰ্যবাহী বিষয়া পৰাগ আগৰৱালে এটা ডাঙৰ কথা কৈছে।\nLast Updated : April 26, 2022, 18:33 IST\nটুইটাৰ (Twitter) বিক্ৰী হোৱাৰ পিছত, কোম্পানীটোৰ মুখ্য কাৰ্যবাহী বিষয়া পৰাগ আগৰৱালে বিদায় ল'ব পাৰে বুলি অনুমান কৰা হৈছে। ইফালে, কোম্পানীটোৰ মুখ্য কাৰ্যবাহী বিষয়া পৰাগ আগৰৱালে এটা ডাঙৰ কথা কৈছে। ৰয়টাৰৰ এক প্ৰতিবেদন অনুসৰি, কোম্পানীটোৰ বিক্ৰীৰ পিছত, টুইটাৰৰ মুখ্য কাৰ্যবাহী বিষয়া পৰাগ আগৰৱালে কৰ্মচাৰীসকলক কৈছে যে কোম্পানীটোৰ ভৱিষ্যত অনিশ্চিত। তেওঁ কৈছিল যে এলন মাস্কৰ নেতৃত্বত টুইটাৰৰ ভৱিষ্যত অন্ধকাৰত আছে। কোনেও নাজানে যে কোম্পানীটো এতিয়া কোন দিশত যাব। পৰাগ আগৰৱালাৰ বক্তব্যৰ পিছত, তেওঁ কোম্পানী এৰিব পাৰে বুলি অনুমান তীব্ৰতৰ হৈছে।\nইলন মাস্কৰ নেতৃত্বত অন্ধকাৰত টুইটাৰৰ ভৱিষ্যত: আগৰৱালা\nপৰাগ আগৰৱালে কয় যে কোটিপতি এলন মাস্কৰ অধীনত ব্যক্তিগতভাৱে লোৱা চুক্তিৰ পিছত ছ'চিয়েল মিডিয়া ফাৰ্মটোৰ ভৱিষ্যত অনিশ্চিত। তেওঁ এখন টাউন হল সভাত ভাষণ দি আছিল। "চুক্তিটো সম্পূৰ্ণ হোৱাৰ পিছত, আমি নাজানো যে এই ছ'চিয়েল মিডিয়া প্লেটফৰ্মটো কোন দিশত যাব। অৱশ্যে, মাস্কে টুইটাৰ ক্ৰয় কৰাৰ পিছত, পৰাগে তেওঁৰ দলৰ প্ৰশংসা কৰি এক বিবৃতি জাৰি কৰে। তেওঁ কৈছিল যে টুইটাৰৰ এটা উদ্দেশ্য আৰু প্ৰাসংগিকতা আছে যি সমগ্ৰ বিশ্বক প্ৰভাৱিত কৰে। মই মোৰ দলৰ বাবে গৌৰৱান্বিত।\nচুক্তিটো ৪৪ বিলিয়ন ডলাৰত হৈছিল।\nছ'চিয়েল মিডিয়া জায়ান্ট টুইটাৰ টেছলাৰ মালিক আৰু কোটিপতি এলন মাস্কে ৪৪ বিলিয়ন ডলাৰত ক্ৰয় কৰিছে। পৰাগ আগৰৱালে ২০২১ চনৰ নৱেম্বৰত টুইটাৰৰ মুখ্য কাৰ্যবাহী বিষয়া হিচাপে দায়িত্ব গ্ৰহণ কৰিছিল। গৱেষণা প্ৰতিষ্ঠানটোৰ প্ৰতিবেদন অনুসৰি, যদি পৰাগ আগৰৱালাক ১২ মাহৰ আগতে পদৰ পৰা আঁতৰোৱা হয়, কোম্পানীটোৱে তেওঁক ৪২ নিযুত ডলাৰ অৰ্থাৎ ৩২১ কোটি টকা পৰিশোধ কৰিব লাগিব। অৱশ্যে, পৰাগ যোৱা ১০ বছৰ ধৰি টুইটাৰৰ অংশ হৈ আছে আৰু মুখ্য কাৰ্যবাহী বিষয়া হিচাপে দায়িত্ব লোৱাৰ আগতে মুখ্য কাৰিকৰী বিষয়া হিচাপে কাম কৰি আছিল।\nFirst published: April 26, 2022, 18:33 IST


RSSৰ ওচৰত স্বীকাৰ কৰিলে নিজৰ ভুল! দুই-এদিনতে বিজেপিত যোগদান কৰিব ‘অভিনেতা’ যতীন বৰাই!– News18 assam\nRSSৰ ওচৰত স্বীকাৰ কৰিলে নিজৰ ভুল! দুই-এদিনতে বিজেপিত যোগদান কৰিব ‘অভিনেতা’ যতীন বৰাই!\nনাগৰিকত্ব সংশোধনী আইন বাতিলৰ দাবীত বিজেপি দল ত্যাগ কৰা ‘অভিনেতা’ যতীন বৰাৰ আকৌ সলনি হ’ল মন!\nLast Updated : August 12, 2020, 10:39 IST\n‘কা নামানো, নামানো, নামানো! অসমীয়া ৰাইজৰ পক্ষত আছো মই।’ -নাগৰিকত্ব সংশোধনী আইন বাতিলৰ দাবীত বিজেপি দল ত্যাগ কৰা ‘অভিনেতা’ যতীন বৰাৰ আকৌ সলনি হ’ল মন! নিজৰ ভুল স্বীকাৰ কৰি পুনৰ গেৰুৱা বসন পৰিধান কৰিবলৈ সাজু হৈছে জনপ্ৰিয় অভিনেতা যতীন বৰা। ইতিমধ্যে দলৰ মজিয়ালৈ ঘূৰি আহিবলৈ ৰাষ্ট্ৰীয় স্বয়ং সেৱক সংঘৰ কাষ চাপি নিজৰ ভুল স্বীকাৰ কৰিছে অভিনেতা যতীনে ৷\nবহুকেইজন মন্ত্ৰীৰ কাষ চাপিও দললৈ ঘূৰি অহাৰ ইচ্ছা প্ৰকাশ কৰিছে অভিনেতাগৰাকীয়ে ৷ ৰাজ্যিক নেতৃত্বৰ সেউজ সংকেত লাভ কৰা যতীন বৰাই শেহতীয়াকৈ টীম ৰণজিৎ দাসকো অভিনন্দন জনাইছিল ৷ বিজেপিৰ এক সুত্ৰৰ পৰা জানিব পৰা মতে, ৰাজ্যিক বিজেপিৰ সভাপতি ৰণজিৎ কুমাৰ দাসৰ পৰামৰ্শৰ ভিত্তিত শীঘ্ৰেই এখন সংবাদমেল সম্বোধন কৰি নিজৰ ভুল স্বীকাৰ কৰি বিজেপিত পুনৰ যোগদান কৰিব অভিনেতা যতীন বৰাই ৷\nকেৱল যতীন বৰাই নহয়, উজনিৰ বহুকেইজন কা-বিৰোধী সংগঠনৰ নেতাই যোগ দিব বিজেপিত ৷\nউল্লখযোগ্য যে, নাগৰিকত্ব সংশোধনী আইন বিৰোধী আন্দোলনৰ প্ৰতিবাদত বিজেপি ত্যাগ কৰা যতীন বৰাই দুদিন পিছতেই বিজেপিৰ নেতাৰ দুৱাৰে দুৱাৰে ঘূৰি আকৌ দলত যোগদান কৰিব বিচাৰিছে বুলি চৰ্চা চলিছিল। বিজেপি বিধায়ক পদ্ম হাজৰিকাই ৰাজহুৱাকৈ অভিনেতা যতীন বৰাৰ প্ৰতিবাদী সত্ত্বাক তীক্ষ্ন সমালোচনা কৰিছিল।\nচল চাই কঠিয়া পৰাত সিদ্ধহস্ত বুলি সততে অভিযোগ উঠা যতীন আকৌ বিজেপিত যোগদান কৰিব বুলি ৰাজ্যিক বিজেপিৰ সভাপতি ৰণজিত্ দাসে কেইদিনমান পূৰ্বে সাংবাদ মাধ্যমক জনাইছিল। সংবাদমেলত দাসে জুবিন গাৰ্গ আৰু বিপিন চাউদাঙৰো মন সলনি হৈছে তাত্‍পৰ্যপূৰ্ণ মন্তব্য কৰিছিল। ইফালে আগন্তুক বিধানসভা নিৰ্বাচনত যতীন বৰাই বিজেপিৰ টিকটত নিৰ্বাচনত অৱতীৰ্ণ হোৱাৰ মন মেলিছে বুলিও চৰ্চা চলি আছে।\nFirst published: August 12, 2020, 10:39 IST\nbjpCAA Protestjatin BoraRanjit Das


এজাক বৰষুণৰ অপেক্ষাত (খণ্ড-১৩)\nৰাতিপুৱাই প্ৰান্তিক দাই ফোন কৰিছে। মোবাইল টো vibration হৈ আছিল। টোপনি পুৰ হোৱাই নাই। খেপিয়াই খেপিয়াই ফোন টো ৰিচিভ কৰিছো।\nচকু কেইটা মুদিয়েই আছো তেতিয়া লৈকে। তেওঁৰ মাত টো শুনি ভাল লাগি গৈছে।\nপ্ৰান্তিক_______ উঠিব হল উঠা। ৰাতি দেৰি কৈ শুইছা কাৰণে টোপনি পুৰ হোৱাই নাই পোৱালি ৰ।\n_______ উঠিম বন্ধ কাৰণে অলপ দেৰি কৈ উঠিম বুলি ভাবিছো।\n________ আপুনি উঠিলে?\nপ্ৰান্তিক_______ উঠিলো ।উঠি অলপ ফুৰি আহিলোঁ গৈ। জানা কালি ৰাতি হে মোৰ ভাল কৈ টোপনি আহিছে।\nপ্ৰান্তিক________ এনেই আকৌ।\n_______ হব মই জানো কিয়।\nপ্ৰান্তিক_______ ৱাহ! আজি যে নুকোৱা কৈ গম পালা।\n_______ মই কিবা সৰু ছোৱালী নেকি?\nপ্ৰান্তিক_______ হব হব বহুত ডাঙৰ তুমি।সেইকাৰণে হে অলপতে কান্দি দিয়া।\nৰাতিপুৱাই কাজিয়া নকৰিব।\nপ্ৰান্তিক______ ঠিক আছে নকৰোঁ বাৰু কাজিয়া। উঠা যোৱা সোনকালে।\n________ ওম,,, হব পাছত পাতিম।by\nপ্ৰান্তিক_______ ok bye । Free হ'লে কবা মই ফ'ন কৰিম।\nমোবাইল টো থৈ বিছনা খন পাৰিব লৈছো। তেনেতে আকৌ ফোন এটা আহিল। বৰ্ষাই ফোন কৰিছে....\n_________ অ বৰ্ষা ক"\nতাই ফোন টো কৈ কান্দিব লৈছে।\n________ কি হল কান্দিছ" যে ? ক" কি হল?\nবৰ্ষা________ জীয়া তই ঘৰলৈ কেতিয়া আহিবি। মই আৰু কেইদিন মান হে ঘৰত থাকিবলৈ পাম চাগে। আজি বিয়াৰ ৰভা দিবলৈ খুঁটা পুতিছে।\nকথা টো শুনি মানে কি কৰো কি নকৰো লাগিছে।\n_________ মই মাক তহঁতৰ ঘৰলৈ যোৱা কথা কৈছিলো। মাৰ কামৰ পৰাই আজৰি নোহোৱা হৈছে।মই নো কেনেকৈ অকলে গৈ কথা খিনি ক'ম? তই এটা কাম কৰ? যদি নামানে তেতিয়া বেলেগ এটা কাম কৰিম।\nবৰ্ষা_______ ক' মই কি কৰোঁ এতিয়া।\n_______ তই মাক ফোন টো দি দে মই কথা দুটা মান ক"ম\nআজিলৈকে তেনেকৈ ডাঙৰ মানুহৰ লগত একো কথাই পাতি পোৱা নাই যদিও তাইৰ কাৰণে মই এইখিনি কৰিব পাৰিম ভাবি তাইক কলো।\n______ তই কান্দি নাথাকিবি । নহলে গম পাই যাব।\nবৰ্ষা_____ ওম হব দিছো।\nতাই মাকক ফোন টো দিব লৈছে। মই কি কম ভাবি পোৱা নাই বুকু খন ধক ধক কৰিছে।\nবৰ্ষাৰ মাকে ক"লে।\n_______ অ খুৰি চিনি পাইছে নে মই জীয়া।\n_______ অ জীয়া কোৱা। চিনি পাইছো আকৌ।বৰ্ষাই তোমাৰ কথা কয় নহয়। ভালে আছা নে?\nমানুহ গৰাকীয়ে মোৰ লগত যেনেকৈ ইমান সহজকৈ কথা পাতিছে মোৰ বাহিৰে যদি অচিনাকি কোনোবা হল হেঁতেন তেতিয়া খুব ভাল মানুহ বুলিয়ে ভাবিলে হেঁতেন। কিন্তু মই জানো বৰ্ষাৰ মাক কেনেকুৱা। মই অদৰকাৰী কথা কিছুমান পাতি সময় নষ্ট কৰি নাথাকি যিটো কাৰণে ফোনত কথা পাতিম ভাবিছিলো সেইটো কথা কে কব ধৰিলো।\n_______ অ ভালেই খুৰী। পৰীক্ষা টো শেষেই এতিয়া বৰ্ষাক আমাৰ ঘৰলৈ পঠাই দিব এদিন। মায়েও তাইক বৰ কৈ মাতি আছে।\n_______ এ তাই যাবলৈ সময় নাপাব আৰু বুজিছা!\n_______ কিয় খুৰী এতিয়া টো তাই ঘৰতে থাকিব।\n______, নহয় অ জীয়া। তাইৰ বিয়া নহয় !তোমাক তাই কোৱা নাই নেকি। আজিৰ পৰা ৰভা দিয়া কাম দিয়া আৰম্ভ হৈছে।\n______ মোক টো তাই একো কোৱা নাই।\nমই মিছা কৈ ক"লো।\n______ আৰু এতিয়াই তাইৰ বিয়া যে । ইমান সৰুতে। তাইক আৰু অলপ পঢ়াই কিবা এটা কৰি লবলৈ দিয়ক।\nমই আচৰিত হোৱা নিচিনা কৰি দেখুৱালো।\n_______ তাই এতিয়া সৰু হৈ থকা নাই নহয়। তাইৰ বয়সত মই বিয়া হৈ আহিছিলো । আৰু ছোৱালী কুৰিতে বুঢ়ী। সেইকাৰণে ভাল লৰা এটা ওলাইছে মই তাইক একেবাৰে দি দিও বুলি ভাবিছো। মোৰ অলপ শান্তি হব।\n____ অহ ল"ৰা!! দেউতাকৰ বয়সৰ মানুহ এজন কেনেকৈ লৰা হব পাৰে। খুব খং উঠিছে।\n______খুৰী আপোনাৰ দিনৰ সময় খিনিও বেলেগ আছিল । এতিয়া তাইৰ পঢ়াৰ বয়স। এতিয়াই বিয়া নিদিব।\n_______ হব জীয়া তুমি এতিয়া মোৰ লগত তৰ্ক নকৰিবা । মই জানো কি কৰিব লাগে ।\nফোন টো কাটি দিলে।\nমই তেনেকৈ ক"লত মোক খুব বেয়া পালে । নকম বা কিয়। ইমান সৰুতে বিয়া।।?\nতাইলৈ মেচেজ এটা কৰি দিলো।অলপ পাছত কথা পাতিম বুলি।\nমোবাইল টো থৈ ৰুমৰ পৰা ওলাই আহিলো। মায়ে কিবা বনাই আছে। মাৰ ওচৰতে বহিলো ।\n______ কি হল জীও মুখ খন ফুলাই আছ" যে ৰাতিপুৱাই।\n______ বৰ্ষাই ফোন কৰিছিল এতিয়া।কান্দিছে তাই আৰু দুই এদিনতে তাইৰ বিয়া । মই মাকৰ লগত ফোনত কথা পাতিলো তাইৰ বিয়াৰ বিষয়ে কিবা কিবি কোৱাত মোক বেয়াই পালে। বহুত খং উঠিছে। ডাঙৰ মানুহৰ লগত মুখে মুখে কথা কবলৈ নোৱাৰোঁ কিন্তু আজি ?????\n________ ইচ্চঁচঁচ,,,,ছোৱালী জনীৰ লগত তেনেকুৱা হে হল মানে।বিয়া দিবই মানে তাইক। কি কৰা যাই বাৰু।আমাৰ ঘৰলৈ কে তাইক লৈ আহো নেকি ?\n_______ নিদিয়ে অ মা।মাকে একো কথাই নুশুনে। ময়েই আজি ভিতৰত কিবা এটা কৰিম।\nমুখ খন ধুই কিবা এটা খাই প্ৰান্তিক দালৈ ফোন কৰিলো।\nদুবাৰ ফোন কৰিলো এবাৰো ৰিচিৱ কৰা নাই। আৰু খং উঠিছে। আকৌ ফোন নকৰোঁ বুলি ভাবি ৰুমৰ পৰা ওলাই আহিব লওঁতে তেওঁ ফোন কৰিছে।\n______ কিনো কৰি আছিল ইমান দেৰি ফোন টো ধৰা নাই।\nপ্ৰান্তিক_______ আৰে ইমান খং কি হৈছে। মই বাথৰুমত আছিলো।\n_______ এনেই দেৰি হৈছে তাতে আপুনি ফোন টো ধৰা নাই।\nপ্ৰান্তিক________ উফ sorry। এতিয়া ৰিচিভ কৰিলো নহয়।কোৱা।\n_______ আপোনাক যে কৈছিলো বৰ্ষাৰ কথাটো! তাই এতিয়া ফোন কৰিছিল জানে? বহুত কান্দিছিল বিয়া এইকেইদিন তে হব।। মই মাকৰ লগত কথা পাতি যি টি ক"লো মাকে মোক বেয়া পালে । এতিয়া কি কৰোঁ আপুনি কওঁক।\nপ্ৰান্তিক_______ মইও কি কৰিম ভাবি পোৱা নাই। তাইৰ লগত কথা কেইটা পাতি লোৱা হলে ভাল আছিল।\n________ অ মইও সেইটোকে ভাবিছো।\nপ্ৰান্তিক________ conference call কৰো ৰ'ৱা আমি চাৰিটাই।\n_______। চাৰিটা মানে স্বাগত দাকো ক'ৱ নেকি?\nপ্ৰান্তিক______ অ কব লাগিব। আমি নোৱাৰিলেও কিবা সি পাৰিব।\n_______ ঠিক আছে।


IPL-ৰ বাবে ১০০০কোটি টকাৰ ক্ষতিপূৰণ দিব লাগিব BCCI-এ - Prag News\nHomeক্ৰীড়াIPL-ৰ বাবে ১০০০কোটি টকাৰ ক্ষতিপূৰণ দিব লাগিব BCCI-এ\nএই আবেদনখন প্ৰক্ষেপ কৰি অধিবক্তা বন্দনা শ্বাহে আদালতত সদৰি কৰিছে যে,BCCI-এ তেওঁলোকৰ ভুলৰ বাবে নিঃচৰ্ত ক্ষমা বিচৰাৰ লগতে বিচিচিআই-য়ে শ্মশানৰ ব্যৱস্থা কৰা উচিত|কাৰণ,কৰ’নাৰ বাবে এতিয়া মৃতদেহৰ সংখ্যা বৃদ্ধি পাইছে |\nছানৰাইজাৰ্ছ হায়দৰাবাদৰ উইকেট কিপাৰ ঋদ্ধিমান শ্বাহা আৰু দিল্লীৰ স্পিনাৰ অমিত মিশ্ৰৰ দেহত ক’ভিড-১৯ৰ উপস্থিতি ধৰা পৰাৰ পাছতে খেল বাতিলৰ সিদ্ধান্ত লৈছিল আইপিএল কৰ্তৃপক্ষই|BCCI-এ আইপিএল স্থগিত ৰখাৰ পাছত এক বিবৃত যোগে সদৰি কৰিছে যে,‘আমি খেলুৱৈ,কৰ্মকৰ্তা আৰু অন্যান্য অংশগ্ৰহণ কাৰীৰ সুৰক্ষাৰ বাবে কোনো আপোচ কৰা নাই|সকলোৰে নিৰাপত্তা তথা স্বাস্থ্যৰ প্ৰতি লক্ষ্য ৰাখি এই সিদ্ধান্ত ল’বলৈ আমি বাধ্য|‘\nবোম্বে হাইকোৰ্টত আজি অধিবক্তা বন্দনা শ্বাহৰ আবেদনৰ শুনানি প্ৰক্ৰিয়া আৰম্ভ হ’ব বুলি জানিবলৈ পোৱা গৈছে |\nPrevious articleৰাজ্যত বলবৎ নতুন নিৰ্দেশনা ! কাইলৈৰ পৰা সন্ধিয়া ৬ বজাৰ পৰা সান্ধ্যআইন !\nNext articleএদিনতে মৃত্যু ৩,৭৮০জনৰ, বৃদ্ধি পাইছে আৰোগ্যৰ সংখ্যাও


মিশ্যন চাকচেচফুল (শশাংক মেধি) - সাহিত্য ডট অৰ্গ\nনতুন চহৰ এখনত ভাড়াঘৰ বিছাৰি পোৱাটো সাধাৰণ কথা নহয়। যদিও এই বিষয়ত পাৰ্গত হৈ উঠিছোঁ। নিজৰ অভিজ্ঞতাৰ পৰা আহৰণ কৰা কৌশল প্ৰয়োগ কৰি নতুন চহৰখনত এটা ভাড়াঘৰৰ যোগাৰ কৰিলোঁ। নিজৰ বয়-বস্ত সকলোবোৰ নিজেই থান-থিত লগাব লগা হ’ল। সেয়েহে ৰাতি শোৱাত পলম হ’ল আৰু ৰাতিপুৱা উঠাত। সাধাৰণতে সদায় খোৱাৰ দৰেই কৰ্ণফ্লেক্স খায়েই ব্যস্ত চহৰখনৰ মাজলৈ ওলালোঁ। ক’ৰবাত যদি চাকৰি বিছাৰোঁ আন ঠাইত ভাল শিক্ষানুষ্ঠান, আন ক’ৰবাত ভাল ভাড়াঘৰ। মুঠৰ ওপৰত ব্যস্ত চহৰখনৰ অন্তৰ্ভাগত সকলোৰে দৃষ্টিৰ অগোচৰে ভৱিষ্যতে ডাঙৰ হ’ব পৰা এডাল কাইঁটীয়া গছৰ শিপা পোখাঁলো।\n: অনুজ! তুমি ইয়াত?- ব্যস্ত চহৰখনত প্ৰথমবাৰৰ বাবে মোক কোনোৱে মাতিলে।\n: ক্ষমা কৰিবΙ আপোনাক থিক ধৰিব পৰা নাই?- অপ্ৰস্ততভাৱে মই উত্তৰ দিলোঁ।\n: তুমি অনুজ নহয়জানো? মই ৰিণিকি, পাহৰিলা নেকি? সৰুতে নামঘৰৰ বাকৰিত একেলগে খেলিছিলোঁ। তোমা ক নেদেখা এটা যুগ হ’ল!\n: নাই মোৰ থিক মনত পৰা নাই। আপুনি বিচৰাজন চাগে মোৰ দৰে দেখাত একে। সেয়েহে আপোনাৰ ভুল হ’ল।\n: কিন্ত মাত, কথা কোৱাৰ স্টাইল, দেখাই-শুনাই সকলোবোৰ একেই…\n: প্ৰায় ৭ বিলিয়ন জনসংখ্যা থকা পৃথিৱীখনত দুজন সাইলাখ একে মানুহ থকাতো একো ডাঙৰ কথা নহয়। গুডবায়!\nৰিণিকিয়ে কিবা ক’ব বিছাৰিছিল যদিও ইয়াৰ সুযোগ মই নিদিলোঁ। ব্যস্ত চহৰখনত চিনাকী মানুহ ওলাব পাৰে বুলি কেতিয়াও ভবা নাছিলোঁ। এতিয়া মই আৱেগ-অনুভূতি বুজিব পৰা অনুজ নহয়, ওপৰৱালাৰ নিৰ্দেশ অনুসাৰে কাম কৰি যোৱা এটা যন্ত্ৰমানৱ। অৱশ্যে নিদ্ৰাহীন নিশাবোৰত ৰিণিকিৰ সৈতে পাৰ কৰা দিনবোৰ মনত নেপেলোৱা নহয়।\nল’ৰালিৰ দিনবোৰ কেতিয়াবা সজীৱ কৰিম বুলি উঠা ফটোখনত চাগে মাহতে এডাল ফুলৰ মালা ওলোমাই থৈছে। আকাশত উল্কা দেখি ভন্টিয়ে ছাগে প্ৰশ্ন কৰে “মা মা সেইজন দাদা আছিল নেকি?” মই তেণ্ডুলকাৰ হ’ম বুলি কোৱাত দেউতাই আনি দিয়া ক্ৰিকেট বেটখনবা আছেনে নাই? একালৰ সপ্ৰতিভ চোকা ল’ৰা অনুজৰ চাৰিবছৰ আগেয়েই মৃত্যু হ’ল বুলিয়েই সকলোৱে জানে।\nওপৰৱালাৰ আদেশ কেতিয়াও অমান্য কৰা নাই, যি কামেই সঁপিছে সকলোবোৰ নিয়াৰিকৈ কৰিছোঁ। সেয়েহে ছাগে তেওঁ বিশেষ মিশ্যন বুলিলেই অনুজৰ নামটো মুখলৈ আনে। চহৰখনত চলোৱা সমীক্ষা অনুসৰি মিশ্যনটোৰ বাবে প্ৰয়োনীয় সকলোবোৰ সামগ্ৰী যোগাৰ কৰা হ’ল।\nকিছুসময় পিছতেই অসুৰক্ষিত চহৰখন এৰি আন এঠাইলৈ ৰাওনা হ’ম। ওপৰৱালাৰ আদেশমৰ্মে শেষ আই. ই. ডি. টো স্থাপন কৰা ট্ৰেইনখন ধীৰ গতিৰে স্টেশ্যনতোৰ পৰা আতঁৰি যাবলৈ ধৰিছ। কিছুসময় পিছতেই ওপৰৱালাই পাব অনুজ দ্য গ্ৰেটৰ “মিছন চাকচেচফুল” মেছেজ।\nকিন্ত ই কি? ট্ৰেইনখনৰ শেষৰ দবাটোতচোন ৰিণিকি। মুহূৰ্ততে মোৰ চকুৰ আগত পৃথিৱীখন তীব্ৰ গতিৰে ঘূৰিবলৈ ধৰিলে। ট্ৰেইনখনে কুণ্ডলিৰদৰে যেন মোক মেৰিয়াই ধৰিছে। মই দৌৰি ৰিণিকৰ ওচৰলৈ যাবলৈ চেস্টা কৰিলোঁ যদিও কোনোৱে বাধা দিলে।\n“ঐ ল’ৰা! মৰিবলৈ যাৱ নেকি? ট্ৰেইনখনত বোমা উদ্ধাৰ হৈছে দেখা নাই।”- আৰ. পি. এফ. এজনৰ ধমকিত সম্বিত ঘূৰাই পাই দেখিলো ব্যস্ত চহৰৰ ব্যস্ত ৰেইলৱে প্লেটফৰ্মখন পুলিচ আৰু বোমা নিষ্ক্ৰিয়কাৰী গোট এটাৰে পৰিবেষ্টিত হৈ আছ।ৰিণিকি তাৰ মানে বাচি যাব। সঁচাকৈ মিশ্যন ফেইল হৈও চাকচেচফুল হ’ল।\n← সৰস্বতীৰ আন নাম..(- ময়ূৰী দত্ত)\nন’ উল্লু বনাইং (পাপৰি দত্ত) →\nপাটৰ পাক – অমিতাভ মহন্ত\nডা° ভুপেন্দ্ৰ শইকীয়া